### Identificare imprimantă

Dacă programul de configurare nu a reușit să detecteze imprimanta în rețea, procedați după cum urmează:

- Asigurați-vă că imprimanta este conectată corespunzător și că este pornită.
- Verificați dacă în computer este activat un paravan de protecție. Dacă în computer a fost activat un paravan de protecție, este posibil ca acesta să împiedice programul de instalare să detecteze imprimanta. Înainte de a continua cu instalarea, dezactivați temporar paravanul de protecție din computer. Dacă aveți un paravan de protecție activat (precum ZoneAlarm©, BlackICE© etc.), consultați documentația furnizorului paravanului de protecție pentru instrucțiuni despre modul de dezactivare a acestuia. HP recomandă ferm ca pe computer să fie instalate următoarele: (1) Un dispozitiv hardware care asigură protecție de tip paravan între Internet și computerul dvs., cum ar fi un gateway și (2) un program actualizat la zi pentru detectarea virușilor.

Mai multe informații despre paravanele de protecție

După ce ați verificat cele de mai sus, selectați una din următoarele metode pentru a căuta imprimanta dvs.:

- Selectați dintr-o listă de imprimante detectate. Aveți posibilitatea să selectați dintr-o listă de imprimante disponibile detectate în rețeaua locală. Când faceți clic pe Următorul, utilitarul caută imprimantele din rețea și le afișează într-o listă. Apoi selectați din listă imprimanta dorită.
- Specificați o imprimantă prin adresă. Puteți să găsiți o anumită imprimantă după adresa acesteia. Când faceți clic pe Următorul, vi se solicită să identificați imprimanta după una din următoarele sale caracteristici: adresa hardware LAN, adresa IP sau numele de gazdă IP.
- Introduceți setările pentru o imprimantă care nu este în rețea. Selectați această opțiune în cazul în care configurați un port pentru o imprimantă care nu este conectată la rețea. Pentru mai multe informații despre această opțiune, consultați documentația livrată împreună cu imprimanta.

#### Pentru mai multe informații:

Glosar de termeni pentru imprimarea în rețea