Licencni ugovor s krajnjim korisnikom
++++++++++++++++++++

PAŽLJIVO PROČITAJTE PRIJE KORIŠTENJA OVOG SOFTVERSKOG PROIZVODA: 
Ovaj licencni ugovor s krajnjim korisnikom (“EULA”) je ugovor 
između (a) vas (pojedinca ili entiteta kojeg predstavljate) i 
(b) tvrtke Hewlett-Packard (“HP”) kojim se regulira vaše korištenje 
softverskog proizvoda (“Softver”). Ovaj EULA se ne primjenjuje 
ako postoji odvojeni licencni ugovor između vas i tvrtke HP ili 
njenih dobavljača softvera, uključujući licencni ugovor u 
internetskoj dokumentaciji. Pojam “Softver” može uključivati 
(i) pridružene medije, (ii) korisnički priručnik i ostale tiskane 
materijale i (iii) “internetsku” ili elektroničku dokumentaciju 
(pod skupnim nazivom “Korisnička dokumentacija”).

PRAVA U SOFTVERU NUDE SE SAMO POD UVJETOM DA STE SUGLASNI SA 
SVIM ODREDBAMA I UVJETIMA OVOG EULA. INSTALIRANJEM, KOPIRANJEM, 
PREUZIMANJEM ILI DRUGIM KORIŠTENJEM SOFTVERA, SUGLASNI STE BITI 
OBVEZNI PREMA OVOM EULA. AKO NE PRIHVATITE OVAJ EULA, NEMOJTE 
INSTALIRATI, PREUZETI ILI NA BILO KOJI DRUGI NAČIN KORISTITI 
SOFTVER. AKO STE KUPILI SOFTVER, ALI NISTE SUGLASNI S OVIM EULA, 
VRATITE SOFTVER NA MJESTO KUPNJE U ROKU OD ČETRNAEST DANA I 
PRIMITE POVRAT NOVCA PREMA NABAVNOJ CIJENI; AKO SE SOFTVER 
INSTALIRA ILI SE ISPORUČUJE S DRUGIM HP PROIZVODOM, MOŽETE 
VRATITI ČITAV NEKORIŠTENI PROIZVOD.

1. SOFTVER TREĆE STRANE. Softver može, uz softver u vlasništvu 
tvrtke HP (“HP softver”), uključivati i softver pod licencama 
u vlasništvu trećih strana (“Softver treće strane” i “Licenca 
treće strane”). Svaki softver treće strane za koji imate licencu, 
podliježe odredbama i uvjetima odgovarajuće Licence treće strane. 
Uglavnom se Licenca treće strane nalazi u datotekama poput 
license.txt i ako ne možete pronaći Licencu treće strane, stupite 
u vezu sa službom za korisnike tvrtke HP. Ako Licence treće 
strane uključuju licence koje omogućavaju dostupnost izvornog 
koda (kao što je GNU Opća javna licenca) i odgovarajući izvorni 
kod nije isporučen sa Softverom, potražite na stranicama za 
podršku proizvodu na HP internetskoj stranici (hp.com) uputu 
o tome kako pribaviti takav izvorni kod.

2. LICENCNA PRAVA. Imat ćete ova prava pod uvjetom da se 
pridržavate odredbi i uvjeta ovog EULA:

a. Korištenje. HP vam daje licencu za korištenje jednog primjerka 
HP softvera. “Korištenje” znači instaliranje, kopiranje, 
pohranjivanje, učitavanje, izvršavanje, prikaz ili korištenje 
HP softvera na neki drugi način. Ne smijete vršiti izmjene na 
HP softveru niti onemogućavati bilo koju licencnu ili kontrolnu 
funkciju HP softvera. Ako je tvrtka HP isporučila ovaj Softver za 
korištenje s određenim proizvodom za prikaz ili ispis fotografija 
(primjerice, ako je Softver upravljački program za pisač, firmver 
ili dodatak), HP softver smije se koristiti samo s takvim 
proizvodom (“HP proizvod”). Dodatna ograničenja uporabe se mogu 
pojaviti u Korisničkoj dokumentaciji. Ne smijete odvajati 
dijelove komponenti HP softvera za korištenje. Nemate pravo 
distribuiranja HP softvera.

b. Kopiranje. Vaše pravo na kopiranje znači da smijete izrađivati 
arhivske ili sigurnosne kopije HP softvera, uz uvjet da svaki 
primjerak sadrži sve izvorne obavijesti o vlasništvu HP softvera 
te se koristi samo za svrhu izrade sigurnosnih kopija.

3. NADOGRADNJE. Za Korištenje HP softvera kojeg tvrtka HP daje 
kao nadogradnju, ažuriranje ili dodatak (skupno “Nadogradnja”), 
prvo morate imati licencu za izvorni HP softver kojeg je tvrtka 
HP označila prihvatljivim za nadogradnju. U mjeri u kojoj 
Nadogradnja zamjenjuje izvorni HP softver, više nećete moći 
koristiti takav HP softver. Ovaj se EULA odnosi se na svaku 
Nadogradnju, osim ako tvrtka HP Nadogradnjom ne postavi druge 
uvjete. U slučaju sukoba između ovog EULA i takvih drugih uvjeta, 
prevagu će imati drugi uvjeti.

4. PRIJENOS.

a. Prijenos treće strane. Početni krajnji korisnik HP softvera 
može napraviti jednokratni prijenos HP softvera na drugoga 
krajnjeg korisnika. Svaki će prijenos uključivati sve sastavne 
dijelove, medije, Korisničku dokumentaciju, ovaj EULA, te ako se 
može primijeniti, Certifikat autentičnosti. Prijenos ne može biti 
neizravni prijenos poput konsignacije. Prije prijenosa će se 
krajnji korisnik koji prima preneseni Softver, suglasiti s ovim 
EULA. Po prijenosu HP softvera, vaša licenca automatski prestaje 
vrijediti.

b. Ograničenja. Ne smijete iznajmljivati, davati u najam ili 
posuđivati HP softver ili koristiti HP softver u komercijalne 
svrhe s korištenjem u određenim vremenskim razdobljima ili 
u svrhe korištenja u uredu. Ne smijete davati podlicence, 
dodjeljivati ili na drugu način prenositi HP softver osim kako 
je izričito navedeno u ovom EULA.

5. PRAVA VLASNIKA. Sva prava intelektualnog vlasništva u Softveru 
i Korisničkoj dokumentaciji pripadaju tvrtki HP ili njenim 
dobavljačima, te su zaštićena zakonom, uključujući važeće zakone 
o autorskim pravima, pravima poslovne tajne, pravima patenta 
i pravima trgovačke marke. Sa Softvera ne smijete uklanjati ni 
jedan znak raspoznavanja proizvoda, obavijest o autorskim pravima 
ili ograničenja prava vlasništva.

6. OGRANIČENJE O OBRNUTOM INŽENJERINGU. Ne smijete vršiti obrnuti 
inženjering, dekompilirati ili rastavljati HP softver, osim 
i samo u onoj mjeri u kojoj je to pravo dopušteno važećim zakonom.

7. PRISTANAK NA KORIŠTENJE PODATAKA. Tvrtka HP i tvrtke u njenom 
vlasništvu mogu sakupljati i koristiti tehničke podatke koje 
dajete u vezi s (i) vašim Korištenjem softvera ili HP proizvoda 
ili (ii) davanjem usluga podrške vezano uz Softver ili HP 
proizvod. Svi takvi podaci podliježu politici privatnosti tvrtke 
HP. HP neće takve podatke koristiti u obliku koji će vas osobno 
identificirati, osim u mjeri potrebnoj za unapređenje vašeg 
korištenja ili pružanje usluga podrške.

8. OGRANIČENJE ODGOVORNOSTI. Bez obzira na sve štete koje možete 
pretrpjeti, ukupna obveza tvrtke HP i njenih dobavljača prema 
ovom EULA i vaš isključivi pravni lijek prema ovom EULA 
ograničava se na iznos koji je veći od onog koji ste platili za 
Proizvod za $5,00. SUKLADNO SVIM ZAKONOM DOPUŠTENIM SREDSTVIMA, 
HP ILI NJEGOVI DOBAVLJAČI NEĆE NI U KOM SLUČAJU BITI ODGOVORNI 
ZA BILO KOJU POSEBNU, SLUČAJNU, NEIZRAVNU ILI POSLJEDIČNU ŠTETU 
(UKLJUČUJUĆI ŠTETE ZA IZGUBLJENI PROFIT, IZGUBLJENE PODATKE, 
PREKID POSLOVANJA, OSOBNU OZLJEDU ILI GUBITAK PRIVATNOSTI) VEZANU 
UZ NAČIN KORIŠTENJA ILI NEMOGUĆNOST KORIŠTENJA SOFTVERA, ČAK 
I U SLUČAJU DA JE HP ILI BILO KOJI NJEN DOBAVLJAČ BIO UPOZOREN 
NA MOGUĆNOST TAKVE ŠTETE I ČAK U SLUČAJU DA GORE NAVEDENI PRAVNI 
LIJEK NE ISPUNI SVOJU OSNOVNU SVRHU. Neke države/regije ili 
ostali zakonski sustavi ne dopuštaju isključivanje ili 
ograničenje slučajnih ili posljedičnih šteta, tako da se gore 
navedeno ograničenje ili isključivanje ne može primijeniti na 
vas.

9. KUPCI VLADE SAD. Ako ste dio Vlade SAD tada su sukladno FAR-u 
12.211 i FAR-u 12.212, komercijalni računalni softver, računalna 
softverska dokumentacija i tehnički podaci za komercijalne 
stavke, licencirani sukladno važećem komercijalnom licencnom 
ugovoru tvrtke HP.

10. SUKLADNOST S IZVOZNIM ZAKONIMA. Pridržavat ćete se svih 
zakona, propisa i uredbi (i) koje važe za uvoz ili izvoz Softvera 
ili (ii) koje ograničavaju korištenje softvera, uključujući sva 
ograničenja u trgovanju nuklearnim, kemijskim ili biološkim 
oružjem.

11. PRIDRŽANA PRAVA. Tvrtka HP i njeni dobavljači pridržavaju sva 
prava koja vam nisu izričito dana ovim EULA.

(c) 2007 Hewlett-Packard Development Company, L.P.

Izmijenjeno 11/06.
