### Принтерът не е намерен

Съветникът за инсталация няма връзка с принтера.

Ако в този компютър има включена защитна стена, това може да попречи на програмата за инсталиране да разпознае принтера. Временно забранете защитната стена в този компютър, преди да продължите с инсталацията.

Ако имате включена защитна стена (например ZoneAlarm©, BlackICE©, Sygate Security Agent©, Norton Personal Firewall© и др.), вижте в документацията на производителя на вашата защитна стена за указания как да забраните защитната стена.

Когато софтуерната защитна стена е забранена, HP силно препоръчва следните неща да бъдат инсталирани в компютъра:

- Хардуерно устройство, което осигурява защитна стена между интернет и компютъра, например мрежов шлюз.
- Актуализирана програма за разпознаване на вируси.

За обща информация по отстраняване на неизправности в комуникацията вижте документацията към вашия принтер и посетете уебсайта за поддръжка на адрес http://www.hp.com/support.

Защитните стени често създават проблеми с комуникацията. Ако има включена защитна стена на компютър, свързан в мрежа, могат да възникнат следните проблеми:

По време на инсталиране на софтуер:

- Инсталиращата програма за принтер HP може да не успее да намери принтера HP в мрежата. Съобщение за грешка ще изпише, че инсталиращата програма не е успяла да намери никакви принтери в мрежата. За да предотвратите този проблем, временно забранете защитната стена по време на инсталиране на софтуера на принтера HP. Направете справка с документацията на производителя на вашата защитна стена за указания как се забранява защитната стена.

След инсталиране на софтуер:

- Ако IP адресът на принтера HP се промени, компютърът ще изгуби връзка с принтера HP. Нито една задача за печат, сканиране, компютърен факс и прехвърляне на изображения няма да се изпълни, а състоянието на продукта ще сочи, че принтерът HP не е свързан. В домашна мрежа е нормално понякога IP адресът да се променя. Ако софтуерната защитна стена не е включена, новият адрес се изпраща към компютъра, което позволява връзката между компютъра и принтера HP да продължи. За да предотвратите този проблем, забранете защитната стена или ако сте напреднал потребител, запознат с работата в мрежа, можете да изберете да ползвате статичен IP адрес. За предложения как да конфигурирате принтера със статичен IP адрес, вижте уебсайта на HP на адрес http://www.hp.com/support.
- Ако имате многофункционален продукт HP, няма да можете да ползвате слотовете за карти с памет на многофункционалния продукт, за да прехвърляте файлове в компютъра. Това е така, защото файловете на картата със снимки няма да могат да се ползват от добавеното мрежово устройство или софтуера за прехвърляне на изображения.

За повече информация по защитните стени можете да отидете в уебсайта на HP.

Как се забранява защитната стена на Windows в Windows Vista:

1. Щракнете върху Старт > Мрежа.
2. Щракнете с десния бутон върху Мрежа и изберете Свойства.
3. Щракнете върху Защитна стена на Windows в долния ляв ъгъл.
4. Изберете „Включване и изключване на защитната стена на Windows“.
5. Изберете „Продължи“ в диалоговия прозорец за контрол на потребителския достъп.
6. Изберете опцията „Изключена“, за да забраните защитната стена, а след това щракнете върху „OK“. Защитната стена на Windows е вече забранена.

Как се забранява защитната стена за Интернет (ICF) в Windows XP:

1. В лентата на задачите в долната част на екрана щракнете върху Старт, а след това върху Контролен панел.
2. Щракнете върху категорията Мрежови и Интернет връзки. (Ако Мрежови и Интернет връзки не се вижда, щракнете върху Превключване в изглед „Категория“ под Контролен панел от лявата страна на прозореца на контролния панел.)
3. Щракнете върху Мрежови връзки.
4. Щракнете с десния бутон върху комутируемата връзка, връзката по LAN или високоскоростен Интернет, която ползвате за връзка с Интернет, а след това щракнете върху Свойства от контекстното меню.
5. На раздела Разширени под Защитна стена на Интернет връзка откажете избора или забранете Защити моя компютър или мрежа, а след това щракнете върху OK. Защитната стена на Windows XP вече е забранена.
6. Щракнете върху Напред в съветника за инсталация, за да продължите инсталирането на принтера.
7. За да включите Защитна стена на Интернет връзка след като принтерът бъде инсталиран, извършете изброените по-горе стъпки до опцията Защити моя компютър или мрежа. След това изберете отново опцията Защити моя компютър или мрежа.

Забележка: След като инсталацията приключи задължително включете отново защитната стена на Windows.