### Impressores trobades

La pantalla Impressores trobades us permet seleccionar una impressora ubicada a la xarxa local o obtenir opcions d’instal·lació addicionals per instal·lar impressores connectades en paral·lel, a través d’una xarxa o d’USB.

- Instal·la una impressora de xarxa detectada. Seleccioneu la impressora desitjada de la llista d’impressores (o de dispositius multifunció) trobades a la xarxa local i feu clic a Endavant. Feu clic al botó Torna a cercar per realitzar una altra cerca d’impressores a la xarxa.
- Ajuda per trobar una impressora. Seleccioneu aquesta opció si la impressora de xarxa desitjada no apareix a la llista o voleu instal·lar una impressora connectada directament a l’ordinador a través d’un cable USB o paral·lel. Aquesta opció proporcionarà a les impressores de xarxa opcions de cerca addicionals, com ara la cerca d’impressores segons l’adreça IP.

Nota: Per configurar impressores no ubicades a la xarxa local, consulteu Addició d’impressores a grans xarxes IP.

Les impressores de la llista s’identifiquen segons els camps següents. L’adreça de maquinari pot ser la manera més fàcil d’identificar la impressora:

Model | Identifica el model de la impressora (per exemple, HP LaserJet sèrie 5000). Si no s’ha pogut identificar el model, la impressora està apagada o no hi ha cap impressora connectada, es mostra Desconegut. Per als servidors d'impressió externs HP Jetdirect, si una impressora està connectada però no s’ha pogut identificar, es mostra el missatge següent:

- Paral·lel: impressora/traçador Centronics
- USB (unidireccional): dispositiu perifèric unidireccional
- USB (bidireccional): dispositiu perifèric bidireccional

Adreça de maquinari | (també s’anomena adreça d’estació o adreça MAC). Identifica un dispositiu de la xarxa local de manera exclusiva. Per a les impressores i els servidors d’impressió externs HP que tenen diversos ports d’impressora, és possible que s’hi afegeixi un port (Port 1, Port 2, Port 3). Aquesta adreça es mostra a la pàgina de configuració del servidor d'impressió (pàgina de prova).
Adreça IP | (Internet Protocol, ‘Protocol d’Internet’) Identifica un dispositiu en una xarxa TCP/IP de manera exclusiva; l’assigna l’administrador de la xarxa. En aquesta llista es mostraran les adreces IPv4 i IPv6. Si una impressora té més d’una adreça, apareixerà una vegada per a cada adreça; això us permetrà seleccionar quina interfície voleu utilitzar.

Nota: Si s’engega un servidor d’impressió HP Jetdirect i no es configura amb una adreça IP vàlida en els dos minuts següents, s’hi assignarà una adreça IP automàtica (169.254.x.x) o una adreça IP predeterminada (192.0.0.192). HP recomana que es canviï l’adreça IP predeterminada. Si hi ha més d’una impressora amb la mateixa adreça predeterminada, comproveu l’adreça de maquinari per identificar la impressora correcta.

Nom del sistema principal IP | El nom del sistema principal IP és un nom amigable (o fàcil d’identificar) que es pot utilitzar en lloc de l’adreça IP de la impressora. Es pot fer servir quan s’ha configurat un servidor de noms de la xarxa per mapar els noms dels sistemes principals a les adreces IP corresponents. Si s’ha assignat un nom de sistema principal i s’ha configurat a la impressora (per exemple, printer1.marketing.com), podeu especificar que el nom del sistema principal identifiqui la impressora.

Nota: Si una entrada de camp està truncada i voleu veure el camp complet, redimensioneu l'amplada del camp. Per fer-ho, situeu el cursor en el contorn de la capçalera del camp i, a continuació, feu clic i arrossegueu-lo.

Per obtenir instruccions sobre la impressió de pàgines de configuració de la xarxa, consulteu la documentació subministrada amb la impressora.

Si alguna de les impressores seleccionades està protegida mitjançant un nom de comunitat SNMP o una contrasenya Jetdirect, se us demanarà el nom de comunitat o la contrasenya.

#### Per obtenir-ne més informació:

Glossari de termes d’impressió en xarxa