### Pronađeni štampači

Ekran Pronađeni štampači vam nudi izbor štampača koji su otkriveni na lokalnoj mreži ili dodatne opcije podešavanja za instalaciju mrežnih, USB ili paralelno povezanih štampača.

- Instaliraj otkriveni mrežni štampač. Izaberite željeni štampač sa liste svih štampača (ili uređaja sa više funkcija) otkrivenih na lokalnoj mreži i kliknite na dugme Dalje. Kliknite na dugme Ponovo pretraži za ponovno pretraživanje štampača na mreži.
- Pomoć pri traženju mog štampača. Izaberite ovu opciju ako željeni mrežni štampač nije na listi ili ako želite da instalirate štampač koji će biti direktno povezan na računar putem USB ili paralelnog kabla. Za mrežne štampače, ova opcija nudi dodatne mogućnosti pretraživanja kao što su traženje štampača prema IP adresi.

Napomena: Da biste postavili štampače koji nisu smešteni na lokalnoj mreži, pogledajte Dodavanje štampača na velikim IP mrežama.

Štampači na listi se identifikuju po sledećim poljima. Hardverska adresa je možda najlakši način identifikacije štampača:

Model | Identifikuje model štampača (na primer, štampač serije HP LaserJet 5000). Nepoznato se prikazuje ako se model ne može identifikovati, ako je štampač isključen ili ako nije povezan. Ako je štampač povezan, a ne može se identifikovati, za HP Jetdirect vanjske servere za štampanje prikazuje se sledeće:

- Paralelno: Centronics štampač/ploter
- USB (jednosmeran): Neusmeren periferijski uređaj
- USB (dvosmeran): Dvosmeran periferijski uređaj

Hardverska adresa | (poznata i kao Station ili MAC adresa). Jedinstveno identifikuje uređaj na lokalnoj mreži. Za HP štampače i HP Jetdirect vanjske servere za štampanje koji imaju više portova štampača, možda će se dodati broj porta (Port 1, Port 2, Port 3). Ova adresa prikazana je na stranici za konfiguraciju (test) servera za štampanje.
IP adresa | (Internet Protocol) jedinstveno identifikuje uređaj na TCP/IP mreži i dodeljuje se od strane administratora mreže. Na ovoj listi prikazuju se IPv4 i IPv6 adrese. Ako štampač ima više adresa, prikazaće se jednom za svaku adresu, čime se omogućuje izbor željenog interfejsa.

Napomena: Ako se nakon uključivanja HP Jetdirect server za štampanje ne konfiguriše sa važećom IP adresom u roku od dve minute, automatski mu se dodeljuje Auto-IP adresa (169.254.x.x) ili podrazumevana IP adresa (192.0.0.192). HP preporučuje da se podrazumevana IP adresa promeni. Ukoliko ima više štampača sa istom podrazumevanom adresom, proverite hardversku adresu da biste prepoznali tačan štampač.

IP simboličko ime | IP simboličko ime je neslužbeni (ili lako prepoznatljivi) naziv koji može da se koristi umesto IP adrese štampača. Može da se koristi kada je server imena postavljen za mapiranje simboličkih imena sa njihovim odgovarajućim IP adresama. Ako je za štampač bilo dodeljeno i konfigurisano simboličko ime (na primer, printer1.marketing.com), možete da navedete to simboličko ime prilikom prepoznavanja štampača.

Napomena: Ako je polje za unos skraćeno, a želite da vidite celo polje, promenite širinu polja. Za promenu veličine, stavite pokazivač na granicu naslova polja i zatim kliknite i prevucite.

Uputstva o štampanju stranice sa mrežnom konfiguracijom potražite u dokumentaciji koju ste dobili uz štampač

Ako je izabrani štampač zaštićen SNMP imenom zajednice ili Jetdirect lozinkom, od vas će se zatražiti ime zajednice ili lozinka.

#### Za više informacija:

Rečnik termina za mrežno štampanje