### Menjanje TCP/IP postavki

Možete da navedete nove TCP/IP postavke (IPv4) za ovaj štampač. Obratite se administratoru mreže pre menjanja bilo kojih postavki.

Napomena: Uslužni program za instalaciju otkriće postavke vašeg sistema i obezbediće preporučene TCP/IP postavke (IPv4 i IPv6), međutim IPv4 postavke možete da izmenite ako želite (ovaj program može da se koristi samo za ručno konfigurisanje IPv4 postavki). Vrednosti parametara koje dodeljujete se ne konfigurišu na štampaču sve dok se instalacija ne završi.

· Ako štampač nema važeće TCP/IP postavke:
U ponuđena polja unesite važeću IP adresu (IPv4) za ovaj štampač, važeću podmrežnu masku i važeću IP adresu za mrežni prolaz. Obratite se administratoru mreže pre dodele vrednosti.

Kliknite na Predloži postavke da bi uslužni program za instalaciju uneo TCP/IP parametre automatski.

Polje za potvrdu Koristi podrazumevano ime porta (Windows NT, 2000 i XP). Potvrdite izbor u polju da biste koristili podrazumevane postavke porta za vaš štampač. Ako izbor u polju nije potvrđen, dijalog Ime porta pojaviće se na sledećem ekranu čarobnjaka.

UPOZORENJE: Ako će štampač biti povezan na druge mreže, TCP/IP postavke koje je predložio uslužni program možda nisu globalno jedinstvene i mogu da budu neusaglašene sa drugim uređajima. Budite oprezni kada se povezujete na druge TCP/IP mreže.

· Ako štampač već ima važeće TCP/IP postavke:
Biće prikazane trenutne TCP/IP postavke.

UPOZORENJE: Menjanje važećih TCP/IP postavki može da spreči pristup ostalim korisnicima. Obratite se administratoru mreže pre menjanja važećih postavki.

Napomena: Ako su TCP/IP parametri zaštićeni lozinkom od strane softvera za upravljanje, kao što je HP Web Jetadmin, polja unosa biće onemogućena.

Polje za potvrdu Koristi podrazumevano ime porta (samo Windows NT, 2000 i XP). Potvrdite izbor u polju da biste koristili podrazumevane postavke porta za vaš štampač. Ako izbor u polju nije potvrđen, dijalog Ime porta biće na sledećem ekranu čarobnjaka.

#### Za više informacija:

Rečnik termina za mrežno štampanje