### A rendszer által talált nyomtatók

A Rendszer által talált nyomtatók képernyőn választhat a helyi hálózaton talált nyomtatók közül, valamint megadhatja a hálózaton keresztül, illetve USB- vagy párhuzamos kapcsolattal csatlakoztatott nyomtatók további beállításait.

- Megtalált hálózati nyomtató telepítése. Válassza ki a megtalált helyi hálózati nyomtatók listájáról a kívánt nyomtatót (vagy többfunkciós készüléket), majd kattintson a Tovább gombra. A hálózaton található további nyomtatók újbóli kereséséhez kattintson a Keresés újra gombra.
- Segítség a saját nyomtató megtalálásához. Válassza ezt a lehetőséget, ha a kívánt hálózati nyomtató nem található a listán, vagy ha olyan nyomtatót szeretne telepíteni, amely egy USB- vagy párhuzamos kábel használatával a számítógéphez közvetlenül csatlakozik majd. A hálózati nyomtatók esetében ez a beállítás olyan további keresési lehetőségeket kínál, mint a nyomtatók IP-cím szerinti keresése.

Megjegyzés: A nem a helyi hálózaton található nyomtatók beállításához lásd: Nyomtatók hozzáadása nagyméretű IP-hálózatok esetén.

A listán szereplő nyomtatókat a következő mezők azonosítják. A nyomtató azonosításának legegyszerűbb módja a Hardvercím használata:

Típus | A nyomtató típusát azonosítja (például HP LaserJet 5000 sorozat). Ha a típus nem azonosítható, ha a nyomtató ki van kapcsolva, vagy ha nem található csatlakoztatott nyomtató, akkor az Ismeretlen érték jelenik meg. Külső HP Jetdirect nyomtatószerverek használata esetén, ha a nyomtató csatlakoztatva van, de nem azonosítható, akkor a következő üzenet jelenik meg:

- Párhuzamos: Centronics nyomtató/plotter
- USB (egyirányú): Egyirányú periféria
- USB (kétirányú): Kétirányú periféria

Hardvercím | (Állomáscím vagy MAC-cím néven is ismert.) Egyedileg azonosítja az eszközt a helyi hálózaton. A több nyomtatóporttal rendelkező HP nyomtatók és külső HP Jetdirect nyomtatószerverek esetében a címhez fűzve a portszám is megjelenik (Port 1, Port 2, Port 3). Ez a cím megjelenik a nyomtatószerver konfigurációs (teszt-) oldalán.
IP-cím | (Internetprotokoll) Egyedileg azonosítja az eszközt a TCP/IP-hálózaton. Értékét a hálózati rendszergazda határozza meg. A listában az IPv4- és az IPv6-címek is megjelennek. Ha egy nyomtató több címmel is rendelkezik, akkor a nyomtató mindegyik cím mellett megjelenik, lehetővé téve a használni kívánt felület kiválasztását.

Megjegyzés: Ha egy HP Jetdirect nyomtatószerver a bekapcsolást követő két percen belül nem kap érvényes IP-címet, akkor a rendszer automatikusan hozzárendeli az automatikus IP-címet (169.254.x.x) vagy az alapértelmezett IP-címet (192.0.0.192). Javasolt az alapértelmezett IP-cím módosítása. Ha több nyomtató is az alapértelmezett címmel rendelkezik, akkor a megfelelő nyomtató azonosításához ellenőrizze a hardvercímet.

IP-gazdanév | Az IP-gazdanév egy olyan könnyen megjegyezhető név, amelyet a nyomtató IP-címe helyett használhat. Akkor használható, ha a hálózaton megtalálható az IP-címek és a gazdanevek összerendelését végző névszerver. Ha egy nyomtatón beállította a gazdanevet (például nyomtato1.marketing.com), akkor a nyomtató azonosításához a gazdanevet is használhatja.

Megjegyzés: Ha egy bejegyzés nem fér el a mezőben, de szeretné megtekinteni a mező teljes tartalmát, akkor növelje meg a mező szélességét. Az átméretezéshez álljon a kurzorral a mező fejlécének határvonalára, majd húzza szélesebbre.

A hálózati konfigurációs oldal nyomtatásával kapcsolatos ismertetésért olvassa el a nyomtatóhoz mellékelt dokumentációt.

Ha a kiválasztott nyomtatót SNMP-közösségnév vagy Jetdirect jelszó védi, akkor a rendszer kéri a közösségnév vagy a jelszó megadását.

#### Bővebb információ:

Hálózati nyomtatási kifejezések szójegyzéke