### Paravan de protecție detectat

Pentru a comunica prin paravanul de protecție din Windows, programul de instalare se adaugă în lista de aplicații exceptate de paravanul de protecție, conform specificațiilor Microsoft. Acest lucru permite programului de instalare să comunice cu imprimantele din rețea în vederea instalării.

Faceți clic pe Următorul pentru a căuta imprimantele din rețea și a continua instalarea. În caz contrar, faceți clic pe Revocare pentru a ieși din programul de instalare.

Dacă aveți un paravan de protecție activat (precum ZoneAlarm©, BlackICE©, Sygate Security Agent© și Norton Personal Firewall© etc.), consultați documentația furnizorului paravanului de protecție pentru instrucțiuni despre modul de dezactivare a acestuia.

Ori de câte ori paravanul de protecție pentru software este dezactivat, HP recomandă cu insistență ca pe computer să fie instalate următoarele:

- Un dispozitiv hardware care asigură protecție de tip paravan între Internet și computerul dvs., cum ar fi un gateway.
- Un program actualizat de detectare a virușilor.

Pentru informații generale despre depanarea comunicațiilor, consultați documentația livrată împreună cu imprimanta și vizitați site-ul Web de asistență de la adresa http://www.hp.com/support.

Paravanele de protecție cauzează în mod frecvent probleme de comunicații. Dacă un paravan de protecție este activat pe un computer conectat la rețea, pot surveni următoarele probleme:

În timpul instalării software-ului:

- Programul de instalare a imprimantei HP nu reușește să găsească imprimanta HP în rețea. Un mesaj de eroare comunică faptul că programul de instalare nu a reușit să detecteze nicio imprimantă în rețea. Pentru a preveni această problemă, dezactivați temporar paravanul de protecție în timpul instalării software-ului imprimantei HP. Consultați documentația furnizorului paravanului de protecție pentru instrucțiuni despre modul de dezactivare a acestuia.

După instalarea software-ului:

- Dacă adresa IP a imprimantei HP se modifică, computerul nu va reuși să comunice cu imprimanta HP. Toate lucrările de imprimare, de scanare, de trimitere a faxurilor de la PC și de transfer de imagini vor eșua și starea produsului va indica faptul că imprimanta HP este deconectată. Într-un mediu de rețea casnic, este normal ca adresa IP să se modifice uneori. Dacă paravanul de protecție pentru software nu este activat, noua adresă este trimisă la computer, ceea ce permite computerului și imprimantei HP să comunice în continuare. Pentru a preveni această problemă, dezactivați paravanul de protecție sau, dacă sunteți un utilizator avansat și familiarizat cu lucrul în rețea, aveți posibilitatea să optați în schimb pentru utilizarea unei adrese IP statice. Pentru sugestii despre modul de configurare a imprimantei cu o adresă IP statică, consultați site-ul Web al companiei HP la http://www.hp.com/support.
- Dacă aveți un echipament HP All-in-One, nu veți avea posibilitatea să utilizați sloturile pentru carduri de memorie ale echipamentului HP All-in-One pentru a transfera fișiere în computer. Acest lucru se întâmplă deoarece fișierele de pe cardul foto nu vor fi accesibile de pe unitatea mapată din rețea sau din software-ul de transfer de imagini.

Pentru mai multe informații despre paravanele de protecție, accesați site-ul Web HP.

Cum se dezactivează Paravanul de protecție Windows în Windows Vista:

1. Faceți clic pe Start > Network (Rețea).
2. Faceți clic cu butonul din dreapta al mouse-ului pe Network (Rețea) și selectați Properties (Proprietăți).
3. Faceți clic pe Windows Firewall (Paravan de protecție Windows) din colțul din stânga-jos.
4. Selectați Turn Windows Firewall on/off (Activare sau dezactivare Paravan de protecție Windows).
5. Selectați Continue (Continuare) în dialogul User Access Control (Control acces utilizator).
6. Selectați opțiunea Off (Dezactivat) pentru a dezactiva paravanul de protecție, apoi faceți clic pe OK. Paravanul de protecție Windows este acum dezactivat.

Cum se dezactivează Paravanul de protecție a conexiunii la Internet (ICF) în Windows XP:

1. În bara de activități din partea de jos a ecranului, faceți clic pe Start, apoi faceți clic pe Control Panel (Panou de control).
2. Faceți clic pe categoria Network and Internet Connections (Conexiuni la rețea și la Internet). (Dacă nu vedeți Network and Internet Connections (Conexiuni la rețea și la Internet), faceți clic pe Switch to Category View (Comutare la Vizualizare pe categorii) de la Control Panel (Panou de control), în partea stângă a ferestrei panoului de control.)
3. Faceți clic pe Network Connections (Conexiuni în rețea).
4. Faceți clic cu butonul din dreapta al mouse-ului pe conexiunea Dial-up (Pe linie comutată), LAN sau High-Speed Internet (Internet de mare viteză) pe care o utilizați pentru a vă conecta la Internet, apoi faceți clic pe Properties (Proprietăți) din meniul contextual.
5. În fila Advanced (Complex), sub Internet Connection Firewall (Paravan de protecție a conexiunii la Internet), deselectați sau dezactivați Protect my computer or network (Protejare computer sau rețea), apoi faceți clic pe OK. Paravanul de protecție din Windows XP este acum dezactivat.
6. Faceți clic pe Next (Următorul) în expertul de configurare pentru a continua instalarea imprimantei.
7. Pentru a activa Internet Connection Firewall (Paravan de protecție a conexiunii la Internet) după ce imprimanta a fost instalată, urmați pașii de mai sus până la opțiunea Protect my computer or network (Protejare computer sau rețea). Apoi selectați din nou opțiunea Protect my computer or network (Protejare computer sau rețea).

Notă: Aveți grijă să activați din nou Paravanul de protecție Windows la finalizarea instalării.