Hewlett-Packard LaserJet P2030-serien
Bemærkninger vedr. installation

Udgave 1, 12/200 7

INDHOLD

I. INDLEDNING. 2

FORMÅLET MED DETTE DOKUMENT. 2

HVEM HAR BRUG FOR DENNE SOFTWARE?. 3

OVERSIGT OVER KOMPONENTERNE I PRINTERSYSTEMET. 3

Komponenter i slutbrugersoftwaren til en minimuminstallation – kun i USB-installationer 3

Komponenter i slutbrugersoftwaren til en standardinstallation 4

Dokumentation til enheden. 4

Afinstallation 5

II. SENESTE OPLYSNINGER. 5

KENDTE PROBLEMER OG LØSNINGER. 5

Generelt 5

Opgradering af Windows. 7

Andre programmer. 7

LØSTE PROBLEMER. 8

III. INSTRUKTIONER TIL INSTALLATION. 8

INSTALLATION AF SOFTWARE UNDER WINDOWS 2000, XP. 8 OG SERVER 2003

Installation af printersystem fra en cd-rom. 8

INSTALLATION VIA TILFØJ PRINTER. 8

INSTALLATION AF IPv6-PRINTER. 8

PCL5e

XPS

AFINSTALLATION. 8

Start af afinstallationsprogrammet 8

IV. TEKNISK ASSISTANCE. 9

KUNDESUPPORT. 9

WEB. 9

HP-SOFTWARE- OG -SUPPORTTJENESTER – YDERLIGERE OPLYSNINGER. 9

V. JURIDISKE ERKLÆRINGER. 9

OPLYSNINGER OM VAREMÆRKER. 9

GARANTI OG COPYRIGHT. 9

Garanti. 9

Copyright 9

# I. INDLEDNING

## FORMÅLET MED DETTE DOKUMENT

Dette dokument indeholder specifikke instruktioner til installationen og andre oplysninger, du bør læse, før du installerer og bruger printersystemet. HP LaserJet P2030-serien fungerer med følgende operativsystemer:

· Windows NT 4.0 (KUN PCL 5e)

· Windows 2000

· Windows XP (32-bit og 64-bit)

· Windows Server 2003 (32-bit og 64-bit)

· Windows Vista (32-bit og 64-bit)

Bemærk: HP LaserJet P2030-seriens software understøtter ikke Windows 95, Windows 98, Windows ME og Windows Server 2000.

Instruktioner til installation af komponenter til Macintosh OS eller andre systemer findes i de tilknyttede bemærkninger vedr. installation, readme-filer eller andre produktoplysninger for det pågældende system.

Denne fil indeholder specifikke oplysninger om installation, kompatibilitet og fejlfinding. Yderligere oplysninger om enheds- og driverfunktioner finder du i brugervejledningen til enheden og i den online-hjælp, der leveres sammen med de enkelte softwarekomponenter.

## HVEM HAR BRUG FOR DENNE SOFTWARE?

Alle brugere har brug for softwaren til dette printersystem for at kunne betjene printerne i HP LaserJet P2030-serien.

## OVERSIGT OVER KOMPONENTERNE I PRINTERSYSTEMET

Cd-rom'en indeholder software til IBM-kompatible computersystemer og Apple Macintosh (og kompatible systemer). Yderligere oplysninger om en bestemt driver eller softwarekomponent finder du i den online-hjælp, der hører til produktet.

### Komponenter i slutbrugersoftwaren til en minimuminstallation – kun i USB-installationer

#### Drivere

En driver er software, der giver softwareprogrammer adgang til enhedsfunktionerne. Du skal normalt installere drivere til hver enkelt enhed. Den software-cd-rom til printersystemet, der fulgte med enheden, indeholder følgende drivere til Windows:

· HP LaserJet P2030-seriens værtsbaserede printerdriver

Nogle drivere til denne enhed kan downloades fra internettet. Det drejer sig om følgende drivere:

· HP LaserJet P2030-seriens PCL5 UPD printerdriver

· HP LaserJet P2030-seriens XPS printerdriver

#### Softwareprogrammer

· Ingen

### Komponenter i slutbrugersoftwaren til standardinstallation

#### Drivere

En driver er software, der giver softwareprogrammer adgang til enhedsfunktionerne. Du skal normalt installere drivere til hver enkelt enhed. Den software-cd-rom til printersystemet, der fulgte med enheden, indeholder følgende drivere til Windows:

· HP LaserJet P2030-seriens værtsbaserede printerdriver

Nogle drivere til denne enhed kan downloades fra internettet. Det drejer sig om følgende drivere:

· HP LaserJet P2030-seriens PCL5 UPD printerdriver

· HP LaserJet P2030-seriens XPS printerdriver

#### Softwareprogrammer

· Brugervejledning (Windows Hjælp-format)

· HP Udvidede funktioner

Yderligere drivere kan leveres fra din Hewlett-Packard-forhandler eller fra online-kilder. Yderligere oplysninger om, hvordan du finder drivere og anden HP software, finder du i afsnittet "TEKNISK ASSISTANCE" i dette dokument eller i brugervejledningen til enheden.

#### Adobe Acrobat Reader

Den nyeste version af Acrobat Reader findes på Adobes websted på http://www.adobe.com/.

### Enhedsdokumentation

Følgende dokumenter findes på software-cd-rom'en til printersystemet:

#### HP LaserJet P2030-serien

· Dokument: HP LaserJet P2030-seriens Brugervejledning
Filnavn: 2030UserGuide.pdf

Filnavn: 2030UserGuide.chm
Sti: <CD-ROM-drev>:\<Sprog>\MANUALS\2030UserGuide.pdf

Sti: <CD-ROM-drev>:\<Sprog>\MANUALS\2030UserGuide.chm

· Dokument: HP LaserJet P2030-serien Bemærkninger vedr. installation
Filnavn: 2030SeriesInstallnotes.htm
Sti: <CD-ROM-drev>:\<Sprog>\2030SeriesInstallnotes.htm

### Afinstallation

Afinstallationsprogrammet giver dig mulighed for at fjerne komponenterne i HP-printersystemet til Windows. Yderligere oplysninger finder du i afsnittet "Afinstallation".

# II. SENESTE OPLYSNINGER

## KENDTE PROBLEMER OG LØSNINGER

### Generelt

· Visse højhastigheds-USB 2.0-kort leveres med ikke-signerede drivere til værtskontrolenheder. Hvis du har købt et USB 2.0-tilføjelseskort, og du har en ikke-signeret driver, kan der opstå problemer med installation af driveren eller kommunikationsproblemer mellem enheden og HP-softwaren. Det anbefales, at du altid bruger en Microsoft WHQL-certificeret værtskontrolenhedsdriver sammen med USB-hardwaren.

· Pakker med Plug and Play-printerdrivere findes på internettet på følgende webadresser:

www.hp.com/support/LJP2030series

· Funktionaliteten på systemer, der kun opfylder mindstekrav til system, er begrænset. Brug af mange billeder eller videoer kræver et system, der opfylder de anbefalede systemkrav for at opnå tilfredsstillende ydeevne og stabilitet.

· Fejlfinding af opsætning og installation

Hvis enheden ikke kan genkendes:

- Kontroller, at kablet er et højhastigheds-USB 2.0-kompatibelt kabel.
- Kontroller, at kablet er sat rigtigt i. Tag USB-kablet ud, se på enden kablet, og kontroller, at det passer til mønsteret på USB-porten. Sørg for, at det ikke sidder på hovedet. Sæt den ene ende af USB-kablet helt ind i USB-porten på HP-enheden, og sæt den anden ende i et stik bag på computeren.
- Kontroller, at periferiudstyret er tændt. Periferiudstyret kan ikke genkendes, hvis der ikke er tændt for strømmen.
- Kontroller, at USB-kablet ikke er længere end fem meter.
- Kontroller, at USB-porten er aktiveret. Nogle pc'er leveres med deaktiverede USB-porte.

· På et thai-system vises nogle af komponenterne måske på engelsk.

### Opgradering af Windows

· HP anbefaler, at du afinstallerer HP-enheder, før du opgraderer til en nyere understøttet version af Windows. Når du opgraderer fra Windows 2000 til Windows XP, skal du f.eks. afinstallere din HP-enhed ved hjælp af Tilføj/Fjern-programmer og derefter opgradere til det nye operativsystem. Når opgraderingen af operativsystemet er fuldført, skal du geninstallere HP-enheden ved hjælp af den nyeste software fra den følgende URL-adresse:

www.hp.com/support/LJP2030series

### Andre programmer

· Microsoft Notesblok viser ikke komprimerede JPEG-filer, der er indeholdt i en RTF-fil. Hvis du vil have vist disse filer, skal du bruge et andet program, f.eks. Microsoft Word.

Du kan hente en opdateret liste over kendte problemer i HP LaserJet-printersystemsoftwaren på supportsiderne for HP LaserJet P2030-serien på følgende webadresser:

www.hp.com/support/LJP2030series

## LØSTE PROBLEMER

Du kan hente en opdateret liste over løste problemer til HP LaserJet-printersystemsoftwaren på supportsiderne for HP LaserJet P2030-serien på følgende webadresser:

www.hp.com/support/LJP2030series

Brug linket til "Release Notes" eller "ReadmeFile", der findes på siden til download af driveren for det operativsystem og den driverversion, du vil bruge.

# III. INSTRUKTIONER TIL INSTALLATION

Når du arbejder i et Windows-miljø, registrerer opsætnings- eller installationssoftwaren på cd-rom'en versionen af og sproget på det operativsystem, du kører.

## INSTALLATION AF SOFTWARE UNDER WINDOWS 2000, XP, og Server 2003

BEMÆRK: Du skal have administratorrettigheder for at kunne installere printersystemet på et Windows 2000, Windows XP eller Windows Vista-operativsystem.

### Installation af printersystemet fra CD-ROM

1. Undlad at slutte USB/parallel-kablet til computersystemet.

2. Luk alle programmer.

3. Indsæt cd-rom'en.

4. Hvis installationsprogrammet til HP-printersystemet ikke er startet i løbet af 30 sekunder, skal du udføre trin 5-7.

5. Vælg Kør i menuen Start på proceslinjen.

6. Søg efter rodbiblioteket på cd-rom-drevet.

7. Vælg filen P2030EGSG.EXE, klik på Åbn, og klik derefter på OK.

8. Følg instruktionerne.

## Installation via Tilføj printer

HP LaserJet 2030-serieprinteren kan også installeres via Microsofts funktion Tilføj printer i printermappen. Denne funktion kaldes også Guiden Tilføj printer. Oplysningerne i funktionen kan variere lidt, afhængigt af hvilken version af Windows, du har.

WinXP APW-installation

1. Kontroller, at HP LaserJet P2030-serieprinteren ikke er sat til og at den ikke ertilsluttet computeren.

2. I menuen Start peger du på Kontrolpanel, og derefter klikker du på Printere og faxenheder.

3. Klik på Tilføj printer, og derefter klikker du på Næste i skærmbilledet “Velkommen til Guiden Tilføj printer”.

4. Følg vejledningen på skærmen.

5. Når der spørges, om produktet er en lokal printer eller en netværksprinter, vælger du lokal printer (dette er standardmarkeringen). Fjern markeringen i afkrydsningsboksen Find og installér min Plug and Play-printer automatisk. Tryk på Næste.

6a. Hvis du installerer via USB og ikke før har installeret en printer fra HP LaserJet P2030-serien, er der ikke installeret en USB-port endnu. Dette er helt normalt. Vælg LPT1: og klik på Næste.

6b. Hvis du installerer via USB og tidligere har installeret og tilsluttet en printer fra HP LaserJet P2030-serien, vil der allerede være installeret en USB-port. Vælg denne USB-port og klik på Næste

Bemærk: Kontroller, at du har sluttet HP LaserJet P2030-serien til den samme fysiske USB-port, som du tidligere havde den tilsluttet til.

7. Vælg ”Har diskette” og angiv derefter, hvor driveren til HP LaserJet P2030-serien skal installeres.

8. Hvis der vises flere valgmuligheder, vælger du din printermodel og klikker på Næste.

9. Følg vejledningen på skærmen.

10. Når du bliver bedt om at tilslutte printeren, skal du sætte kablet i og slutte HP LaserJet 2030-serieprinteren til din computer.

Bemærk: Hvis du på dette tidspunkt ikke bliver bedt om at tilslutte HP LaserJet P2030-serieprinteren, skal du sætte kablet i og slutte den til din computer, når installationen er færdig.

11. Følg vejledningen på skærmen, indtil installationen er færdig.

Når installationen er færdig, har du måske oprettet to kopier af printerdriveren. Hvis dette er tilfældet, skal du slette den, der er oprettet først. Den vil typisk have samme navn som din printermodel. For at kontrollere hvor mange drivere, der er oprettet, og slette den første, skal du gøre som følger:

1. I menuen Start peger du på Indstillinger, og derefter klikker du på Printere.

2. Hvis du både har "HP LaserJet P2030 Serien" og "HP LaserJet P2030-serien (Copy 2)", skal du ikke slette “Copy 2”-versionen. I stedet skal du slette den først oprettede driver med navnet "HP LaserJet P2030-serien".

Du er nu klar til at udskrive via driveren ”HP LaserJet P2030-serien (Copy 2)”.

## Udskrivning med PCL5e

PCL5e-driveren ligger på internettet på følgende webadresse:

www.hp.com/support/LJP2030series

Brug guiden Tilføj printer for at installere PCL5e-driveren.

## Udskrivning med XPS

XPS-driveren findes på den software-cd, som du fik leveret sammen med din printer, samt på internettet på følgende webadresse:

www.hp.com/support/LJP2030series

Brug guiden Tilføj printer for at installere XPS-driveren.

## AFINSTALLATION

Når et printersystem er installeret, skal du bruge afinstallationsikonet i programgruppen HP LaserJet P2030-serien til at fjerne alle komponenter i HP -printersystemet.

### Start af afinstallationsprogrammet

1. I menuen Start under programgruppen HP LaserJet P2030-serien klikker du på afinstalleringsikonet forHP LaserJet P2030-serien.

2. Printersystemet hjælper dig med at fjerne alle printersystemets komponenter.

# IV. TEKNISK ASSISTANCE

Nogle af følgende tjenester leveres kun i USA. Tjenester, der svarer til tjenesterne herunder, er tilgængelige i andre lande/områder. Se brugervejledningen til enheden eller indlægget i kassen, eller kontakt din lokale autoriserede HP-forhandler.

## KUNDESUPPORT

Se brugervejledningen til enheden eller indlægget i kassen, eller kontakt din lokale autoriserede HP-forhandler.

## INTERNET

Gå til en af følgende webadresser for at få teknisk onlinesupport:
www.hp.com/support/LJP2030series

### HP-SOFTWARE- OG -SUPPORTTJENESTER – YDERLIGERE OPLYSNINGER

Se brugervejledningen til enheden for at få anvist andre metoder til, hvordan du kan hente oplysninger om software og support, f.eks. distributionscentre for printerdrivere, andre onlinetjenester, faxtjenester og anden onlinesupport.

# V. JURIDISKE ERKLÆRINGER

## OPLYSNINGER OM VAREMÆRKER

Adobe ®, Acrobat ® og Adobe ® PostScript ® 3(TM) er varemærker tilhørende Adobe Systems Incorporated.

Microsoft ®, Windows ®, Windows NT ® og Windows ® XP er amerikansk registrerede varemærker tilhørende Microsoft Corp.

UNIX ® er et registreret varemærke tilhørende Open Group.

## GARANTI OG COPYRIGHT

### Garanti

I brugervejledningen til enheden kan du se hele garantien og alle supportoplysninger.

### Copyright

© 2008 Copyright Hewlett-Packard Development Company, L.P.

Reproduktion, tilpasning eller oversættelse er, uden forudgående skriftlig tilladelse, forbudt for så vidt det ikke er udtrykkeligt tilladt i henhold til loven om ophavsret.

Oplysningerne heri kan ændres uden forudgående varsel.

De eneste garantier, der ydes for HP-produkter og -tjenester, er anført i de udtrykkelige erklæringer om begrænset garanti, der følger med sådanne produkter og tjenester. Intet heri skal fortolkes som en yderligere garanti. HP er ikke ansvarlig for tekniske eller redaktionelle fejl eller udeladelser heri.