### Leitud printerid

Ekraanil Printers Found (Leitud printerid) saate valida kohalikust võrgust leitud printeri või kasutada võrgu, USB- või paralleelse ühendusega printerite installeerimiseks täiendavaid häälestussuvandeid.

- Installeerige leitud võrguprinter. Valige kohalikust võrgust leitud kõikide printerite (või multifunktsionaalsete seadmete) nimekirjast soovitud printer ja klõpsake Next (Edasi). Klõpsake nuppu Search Again (Otsi uuesti), et otsida uuesti võrguprintereid.
- Help me find my printer. (Aita leida printerit) Valige see suvand, kui nimekirjas ei leidu soovitud printerit või sooviksite installeerida printeri, mis ühendataks arvutiga otse USB või paralleelse kaabliga. See suvand võimaldab võrguprinterite korral kasutada täiendavaid otsinugvõimalusi nagu näiteks printeri otsimine IP-aadressi järgi.

Märkus: vt printerite, mis ei ole seotud kohaliku võrguga, installeerimise kohta Adding Printers on Large IP Networks (Printerite lisamine suurtesse IP-võrkudesse).

Nimekirjas olevad printerid tuvastatakse alltoodud väljade järgi. Riistvara-aadress võib olla lihtsam viis printeri tuvastamiseks:

mudel | Tuvastab printeri mudeli (näiteks HP LaserJet 5000 Series). Unknown (Tundmatu) kuvatakse siis, kui mudelit ei suudetud tuvastada, printer on välja lülitatud või printer ei ole ühendatud. Kui printer on ühendatud, kuid seda ei saa tuvastada, siis kuvatakse HP Jetdirect väliste printeriserverite puhul järgmist:

- paralleel: Centronics Printer/Plotter
- USB (ühesuunaline): ühesuunaline välisseade
- USB (kahesuunaline): kahesuunaline välisseade

Riistvara-aadress | (nimetatakse ka jaama-aadressiks või MAC-aadressiks). Tuvastab unikaalselt kohaliku võrguseadme Mitme printeri pordiga HP printeritele ja HP Jetdirect väliste printeriserveritele saab lisada pordinumbri (Port 1, Port 2, Port 3). See aadress asub printeri serveri konfiguratsioonilehel (testlehel).
IP-aadress | (Internetiprotokoll) tuvastab unikaalselt TCP/IP-võrguseadme ja seda juhib võrguadministraator. Selles nimekirjas näidatakse nii IPv4 kui ka IPv6 aadresse. Kui printeril on mitu aadressi, siis kuvatakse see üks kord iga aadressiga, lastes teil valida, millist liidest kasutada.

Märkus: kui HP Jetdirect prindiserver töötab ja seda ei konfigureerita kahe minuti jooksul kehtiva IP-aadressiga, määratakse automaatselt kas automaatne IP-aadress (169.254.x.x) või vaike-IP-aadress (192.0.0.192). HP soovitab muuta vaike-IP-aadressi . Kui sama vaikeaadressiga eksisteerib mitu printerit, kontrollige riistvara-aadressi, et tuvastada õiget printerit.

IP-hostinimi | IP-hostinimi on sõbralik (või lihtsasti tuvastatav) nimi, mida saab kasutada printeri IP-aadressi asemel. Seda saab kasutada, kui serverinimi on võrgus vastavate IP-aadressidega häälestatud hostinimede kaardistamiseks. Kui printeri hostinimi on määratud ja konfigureeritud (näiteks printer1.marketing.com), siis saate hostinime printeri tuvastamiseks täpsustada.

Märkus: kui väljakirje on kärbitud ja soovite näha tervet välja, muutke välja laiust. Viige kursor välja suuruse muutmiseks välja pealkirja piirjoonele, klõpsake ja lohistage.

Vaadake juhiseid võrgu konfigureerimise lehe printimiseks printeriga kaasasolevast dokumentatsioonist.

Kui valitud printer on kaitstud SNMP-kogukonna nime või Jetdirect-i parooliga, suunatakse teid edasi kogukonna nime või parooli kuvale.

#### Lisateavet saate:

võrgu printimisterminite sõnastikust