Opombe za namestitev
tiskalnikov Hewlett-Packard LaserJet serije P2030

1. izdaja, avgust 200 7

KAZALO

I. UVOD. 2

NAMEN TEGA DOKUMENTA. 2

KDO POTREBUJE TO PROGRAMSKO OPREMO?. 3

PREGLED DELOV TISKALNEGA SISTEMA. 3

Programske komponente za končnega uporabnika pri najmanjši namestitvi z vmesnikom USB 3

Programske komponente za končnega uporabnika pri običajni namestitvi 4

Dokumentacija naprave. 4

Odstranitev 5

II. NAJNOVEJŠE INFORMACIJE. 5

ZNANE TEŽAVE IN REŠITVE. 5

Splošno 5

Nadgradnja operacijskega sistema Windows. 7

Drugi programi. 7

ODPRAVLJENE TEŽAVE. 8

III. NAVODILA ZA NAMESTITEV. 8

NAMESTITEV PROGRAMSKE OPREME V OPERACIJSKIH SISTEMIH WINDOWS 2000, XP. 8 IN SERVER 2003

Namestitev tiskalnega sistema s CD-ROM-a.. 8

NAMESTITEV Z MOŽNOSTJO ZA DODAJANJE TISKALNIKOV. 8

NAMESTITEV TISKALNIKA S PROTOKOLOM IPv6. 8

PCL5e

XPS

ORODJE ZA ODSTRANITEV. 8

Zagon orodja za odstranitev 8

IV. TEHNIČNA POMOČ. 9

PODPORA UPORABNIKOM. 9

SPLET. 9

HP-JEVA PROGRAMSKA OPREMA IN STORITVE PODPORE – DODATNE INFORMACIJE. 9

V. PRAVNI POUK. 9

OBVESTILA O BLAGOVNIH ZNAMKAH. 9

GARANCIJA IN AVTORSKE PRAVICE. 9

Garancija. 9

Avtorske pravice 9

# I. UVOD

## NAMEN TEGA DOKUMENTA

V tem dokumentu so navodila za namestitev in druge informacije, ki jih morate poznati pred namestitvijo in uporabo tiskalnega sistema. Programska oprema za tiskalnike HP LaserJet serije P2030 deluje z naslednjimi operacijskimi sistemi:

· Windows NT 4.0 (SAMO PCL 5e)

· Windows 2000

· Windows XP (32- in 64-bitni)

· Windows Server 2003 (32- in 64-bitni)

· Windows Vista (32- in 64-bitni)

Opomba: programska oprema za tiskalnike HP LaserJet serije P2030 ne podpira operacijskih sistemov Windows 95, Windows 98, Windows ME in Windows Server 2000.

Če želite navodila za namestitev komponent operacijskega sistema Macintosh ali drugih, preberite priložene opombe za namestitev, datoteke readme ali druge informacije o izdelku za izbrani operacijski sistem.

V tej datoteki so informacije o namestitvi, združljivosti in odpravljanju težav. Če želite dodatne informacije o funkcijah naprave in gonilnikov, preberite uporabniški priročnik naprave in pomoč za posamezne programske komponente.

## KDO POTREBUJE TO PROGRAMSKO OPREMO?

To programsko opremo za tiskalne sisteme potrebujejo vsi, ki uporabljajo tiskalnike HP LaserJet serije P2030.

## PREGLED DELOV TISKALNEGA SISTEMA

Na CD-ROM-u je programska oprema za računalniške sisteme, združljive z IBM-ovimi, ter sisteme Apple Macintosh (in združljive sisteme). Če želite več informacij o določenem gonilniku ali programski komponenti, si oglejte ustrezno spletno pomoč.

### Programske komponente za končnega uporabnika pri najmanjši namestitvi z vmesnikom USB

#### Gonilniki

Gonilnik je programska oprema, ki programom omogoča dostop do funkcij naprav. Običajno morate za vsako napravo namestiti gonilnik. Na priloženemu CD-ROM-u s programsko opremo tiskalnega sistema so naslednji gonilniki za operacijski sistem Windows:

· gostiteljski gonilnik za tiskalnike HP LaserJet serije P2030

Nekatere gonilnike za to napravo lahko prenesete s spleta. Ti gonilniki so:

· gonilnik PCL5 UPD za tiskalnike HP LaserJet serije P2030

· gonilnik XPS za tiskalnike HP LaserJet serije P2030

#### Programske aplikacije

· Brez

### Programske komponente za končnega uporabnika pri običajni namestitvi

#### Gonilniki

Gonilnik je programska oprema, ki programom omogoča dostop do funkcij naprav. Običajno morate za vsako napravo namestiti gonilnik. Na priloženemu CD-ROM-u s programsko opremo tiskalnega sistema so naslednji gonilniki za operacijski sistem Windows:

· gostiteljski gonilnik za tiskalnike HP LaserJet serije P2030

Nekatere gonilnike za to napravo lahko prenesete s spleta. Ti gonilniki so:

· gonilnik PCL5 UPD za tiskalnike HP LaserJet serije P2030

· gonilnik XPS za tiskalnike HP LaserJet serije P2030

#### Programske aplikacije

· Uporabniški priročnik (v obliki datoteke s pomočjo za Windows)

· HP-jeve razširjene zmogljivosti

Pri distributerju izdelkov podjetja Hewlett-Packard ali na spletu so morda na voljo dodatni gonilniki. Če želite več informacij o tem, kako dobiti gonilnike in drugo programsko opremo HP, glejte poglavje Tehnična podpora v tem dokumentu ali uporabniški priročnik naprave.

#### Adobe Acrobat Reader

Najnovejša različica programa Acrobat Reader je na voljo na spletni strani podjetja Adobe na naslovu http://www.adobe.com/.

### Dokumentacija naprave

Na CD-ROM-u s programsko opremo tiskalnega sistema so naslednji dokumenti:

#### Tiskalnik HP LaserJet serije P2030

· Dokument: Uporabniški priročnik za tiskalnike HP LaserJet serije P2030
Ime datoteke: 2030UserGuide.pdf

Ime datoteke: 2030UserGuide.chm
Pot: <Pogon CD-ROM>:\<jezik>\MANUALS\2030UserGuide.pdf

Pot: <Pogon CD-ROM>:\<jezik>\MANUALS\2030UserGuide.chm

· Dokument: Opombe za namestitev tiskalnikov HP LaserJet serije P2030
Ime datoteke: 2030SeriesInstallnotes.htm
Path: <Pogon CD-ROM>:\<jezik>\2030SeriesInstallnotes.htm

### Odstrani

Z orodjem za odstranitev lahko odstranite komponente tiskalnega sistema HP iz operacijskega sistema Windows. Če želite več navodil, glejte poglavje Orodje za odstranitev.

# II. NAJNOVEJŠE INFORMACIJE

## ZNANE TEŽAVE IN REŠITVE

### Splošno

· Nekaterim hitrim karticam USB 2.0 je priložen nepodpisan gonilnik za gostiteljski krmilnik. Če ste dokupili kartico USB 2.0 z nepodpisanim gonilnikom, lahko naletite na težave pri nameščanju gonilnikov ali komunikaciji med napravo in programsko opremo HP. Priporočamo, da s strojno opremo USB vedno uporabljate gonilnike za gostiteljske krmilnike s potrditvijo Microsoft WHQL.

· Na spletu so na naslednjem naslovu dostopni paketi gonilnikov Plug and Play:

www.hp.com/support/LJP2030series

· V sistemih, ki izpolnjujejo le najmanjše sistemske zahteve, je delovanje omejeno. Če uporabljate veliko slik in video posnetkov, potrebujete za sprejemljivo zmogljivost in zanesljivost sistem, ki izpolnjuje priporočene sistemske zahteve.

· Odpravljanje težav pri namestitvi

Če sistem ne prepozna vaše naprave:

- preverite, ali je uporabljeni kabel ustrezen za hitro povezavo USB 2.0;
- preverite, ali je kabel USB pravilno priključen. Iztaknite ga, oglejte si njegov priključek in ga priključite na ustrezno označena vrata USB. Prepričajte se, da ni narobe obrnjen. En konec kabla USB vstavite v vrata USB na napravi HP, drugega pa v priključek na hrbtni strani računalnika.
- preverite, ali je zunanja naprava vklopljena. Sistem ne prepozna zunanjih naprav, če niso vklopljene.
- se prepričajte, da kabel USB ni daljši od 5 metrov.
- preverite, ali so vrata USB omogočena. Nekateri računalniki imajo privzeto onemogočena vrata USB.

· V tajskih sistemih lahko nekatere komponente prikazujejo angleško besedilo.

### Nadgradnja operacijskega sistema Windows

· HP priporoča, da pred nadgradnjo na novejšo podprto različico operacijskega sistema Windows odstranite naprave HP. Ko na primer nadgrajujete operacijski sistem Windows 2000 na Windows XP, z možnostjo Dodaj/Odstrani programe najprej odstranite napravo HP, nato pa nadgradite operacijski sistem. Ko je nadgradnja operacijskega sistema končana, znova namestite napravo HP z najnovejšo programsko opremo, ki jo dobite na naslednjem naslovu:

www.hp.com/support/LJP2030series

### Drugi programi

· Microsoft Wordpad ne prikazuje stisnjenih datotek JPEG v datotekah RTF. Če želite prikazati te datoteke, uporabite drug program, npr. Microsoft Word.

Če želite posodobljen seznam znanih težav s programsko opremo tiskalnega sistema HP LaserJet, obiščite strani za podporo za tiskalnike HP LaserJet serije P2030 na naslednjem naslovu:

www.hp.com/support/LJP2030series

## ODPRAVLJENE TEŽAVE

Če želite posodobljen seznam znanih težav s programsko opremo tiskalnega sistema HP LaserJet, obiščite strani za podporo za tiskalnike HP LaserJet serije P2030 na naslednjem naslovu:

www.hp.com/support/LJP2030series

Uporabite povezavo na »Release Notes« (opombe ob izdaji) ali »Readme File« (datoteka z informacijami) na strani za prenos gonilnikov za izbrani operacijski sistem in različico gonilnika.

# III. NAVODILA ZA NAMESTITEV

Ko programska oprema za namestitev s CD-ROM-a deluje v operacijskem sistemu Windows, samodejno zazna različico in jezik operacijskega sistema.

## NAMESTITEV PROGRAMSKE OPREME V OPERACIJSKIH SISTEMIH WINDOWS 2000, XP in Server 2003

OPOMBA: če želite tiskalni sistem namestiti v operacijskem sistemu Windows 2000, Windows XP ali Windows Vista, potrebujete skrbniške pravice.

### Namestitev tiskalnega sistema s CD-ROM-a

1. Kabla USB/vzporednega kabla ne priključite na računalnik.

2. Zaprite vse programe.

3. Vstavite CD‑ROM.

4. Če se namestitveni program za tiskalni sistem HP ne zažene v 30 sekundah, sledite korakom od 5 do 7.

5. V meniju Start v opravilni vrstici izberite možnost Zaženi.

6. Poiščite korensko mapo pogona CD-ROM.

7. Izberite datoteko P2030EGSG.EXE, kliknite Odpri in V redu.

8. Sledite pozivom.

## Namestitev z možnostjo za dodajanje tiskalnikov.

Tiskalnike HP LaserJet serije P2030 je mogoče namestiti tudi z Microsoftovo funkcijo za dodajanje tiskalnikov v mapi Tiskalniki. Ta funkcija se imenuje tudi čarovnik za dodajanje tiskalnikov. Navodila čarovnika se nekoliko razlikujejo glede na različico operacijskega sistema Windows.

WinXP Namestitev s čarovnikom za dodajanje tiskalnikov

1. Prepričajte se, da tiskalnik HP LaserJet serije P2030 ni priključen alipovezan z računalnikom.

2. V meniju Start z miško pokažite Nadzorno ploščo in kliknite mapo Tiskalniki in faksi.

3. Kliknite Dodaj tiskalnik in izberite Naprej na zaslonu Dobrodošli v čarovniku za dodajanje tiskalnikov.

4. Sledite navodilom na zaslonu.

5. Ko vas čarovnik vpraša, ali gre za lokalni ali omrežni tiskalnik, izberite Lokalni tiskalnik (privzeta možnost izbire). Počistite polje Samodejno zaznaj in namesti moj tiskalnik Plug and Play. Kliknite Naprej.

6a. Če nameščate tiskalnik s povezavo USB in prej še nikoli niste namestili tiskalnika HP LaserJet serije P2030, vrata USB še niso nameščena. To je povsem običajno. Izberite vrata LPT1 in kliknite Naprej.

6b. Če nameščate tiskalnik s povezavo USB in ste že nameščali in povezovali tiskalnik HP LaserJet serije P2030, so vrata USB že nameščena. Izberite nameščena vrata USB in kliknite Naprej.

Opomba: tiskalnik HP LaserJet serije P2030 morate povezati z istimi fizičnimi vrati USB kot prejšnjič.

7. Izberite možnost Imam disk in določite mesto, kamor naj programska oprema namesti gonilnik tiskalnika HP LaserJet serije 2030.

8. Če je na voljo več možnosti, izberite model svojega tiskalnika in kliknite Naprej.

9. Sledite navodilom na zaslonu.

10. Ko vas čarovnik pozove, da priključite tiskalnik, priključite tiskalnik HP LaserJet serije 2030 na računalnik.

Opomba: če vas vas čarovnik še ne pozove, da priključite tiskalnik HP LaserJet serije 2030, ga priključite in povežite z računalnikom, ko je namestitev končana.

11. Sledite navodilom na zaslonu, dokler ni namestitev končana.

Ko je namestitev končana, lahko ustvarite dve kopiji gonilnika za tiskalnik. V tem primeru izbrišite tistega, ki je bil ustvarjen prvi. Običajno ima isto ime kot model vašega tiskalnika. Če želite preveriti, koliko gonilnikov je bilo ustvarjenih, in izbrisati prvega, sledite naslednjim korakom:

1. V meniju Start z miško pokažite na Nastavitve in kliknite mapo Tiskalniki.

2. Če sta prikazana oba gonilnika, HP LaserJet serije 2030 " in HP LaserJet P2030 Series (Kopija 2), ne izbrišite tistega, ki ima v imenu »Copy 2«. Namesto tega izbrišite prvi ustvarjeni gonilnik z imenom »HP LaserJet P2030 Series«.

Zdaj ste pripravljeni na tiskanje z uporabo gonilnika »HP LaserJet P2030 Series (Copy 2)«.

## Tiskanje s PCL5e

Gonilnik PCL5e najdete na naslednjem spletnem naslovu:

www.hp.com/support/LJP2030series

Gonilnik PCL5e namestite s čarovnikom za dodajanje tiskalnikov.

## Tiskanje z XPS

Gonilnik XPS je na CD-ju s programsko opremo, ki je priložen tiskalniku, in na naslednjem spletnem naslovu:

www.hp.com/support/LJP2030series

Gonilnik XPS namestite s čarovnikom za dodajanje tiskalnikov.

## ORODJE ZA ODSTRANITEV

Če želite po namestitvi tiskalnega sistema HP odstraniti vse njegove komponente, uporabite ikono za odstranitev v programski skupini HP LaserJet serije P2030.

### Zagon orodja za odstranitev

1. V programski skupini HP LaserJet serije P2030 v meniju Start kliknite ikono za odstranitev tiskalnika HP LaserJet serije P2030 .

2. Tiskalni sistem vas vodi skozi postopek odstranjevanja vseh komponent tiskalnega sistema.

# IV. TEHNIČNA POMOČ

Nekatere od naslednjih storitev so na voljo samo v ZDA. V drugih državah ali regijah so na voljo podobne storitve. Preberite uporabniški priročnik naprave ali priložen letak z informacijami o podpori ali pa pokličite lokalnega pooblaščenega prodajalca izdelkov HP.

## PODPORA UPORABNIKOM

Preberite uporabniški priročnik naprave ali priložen letak z informacijami o podpori ali pa pokličite lokalnega pooblaščenega prodajalca izdelkov HP.

## SPLET

Za spletno tehnično pomoč obiščite enega od naslednjih spletnih naslovov:
www.hp.com/support/LJP2030series

### HP-JEVA PROGRAMSKA OPREMA IN STORITVE PODPORE – DODATNE INFORMACIJE

Če želite informacije o drugih načinih, kako dobiti programsko opremo in informacije o podpori, na primer o središčih za distribucijo gonilnikov za tiskalnike, drugih spletnih storitvah, faksnih storitvah in drugi spletni podpori, preberite uporabniški priročnik naprave.

# V. PRAVNI POUK

## OBVESTILA O BLAGOVNIH ZNAMKAH

Adobe ®, Acrobat ® in Adobe ® PostScript ® 3(TM) so blagovne znamke družbe Adobe Systems Incorporated.

Microsoft ®, Windows ®, Windows NT ® in Windows ® XP so zaščitene blagovne znamke družbe Microsoft Corp v ZDA.

UNIX ® je zaščitena blagovna znamka skupine Open Group.

## GARANCIJA IN AVTORSKE PRAVICE

### Garancija

Za vse informacije o garanciji in podpori glejte uporabniški priročnik naprave.

### Avtorske pravice

© 2008 Copyright Hewlett-Packard Development Company, L.P.

Ta dokument je prepovedano kopirati, spreminjati ali prevajati brez predhodnega pisnega dovoljenja, razen v kolikor to dovoljuje zakonodaja o avtorskih pravicah.

Informacije v tem dokumentu se lahko spremenijo brez obvestila.

Garancije za izdelke in storitve podjetja HP so navedene samo v garancijskih izjavah, priloženih izdelkom in storitvam. Nobenega dela tega dokumenta si ni mogoče razlagati kot dodatno garancijo. Podjetje HP ne prevzema odgovornosti za tehnične ali uredniške napake in pomanjkljivosti v tem besedilu.