### Tiskalnik ni bil najden

Čarovnik za namestitev ne more vzpostaviti povezave s tiskalnikom.

Če je požarni zid v tem računalniku omogočen, lahko namestitvenemu programu preprečuje zaznavo tiskalnika. Preden nadaljujete namestitev, začasno onemogočite požarni zid v tem računalniku.

Če je vaš požarni zid (npr. ZoneAlarm©, BlackICE©, Sygate Security Agent© ter Norton Personal Firewall© itd.) omogočen, glejte v dokumentaciji prodajalca požarnega zidu navodila, kako onemogočiti požarni zid.

Če je programska oprema požarnega zidu onemogočena, HP zelo priporoča, da v računalnik namestite naslednje:

- strojno opremo, ki zagotavlja zaščito požarnega zidu med internetom in računalnikom, npr. prehod.
- najnovejši program za zaznavanje virusov.

Če želite splošne informacije o odpravljanju težav s komunikacijo, preberite dokumentacijo, ki je bila priložena tiskalniku in pojdite na spletno mesto za podporo http://www.hp.com/support.

Požarni zidovi pogosto povzročajo težave s komunikacijo. Če je požarni zid v omrežnem računalniku omogočen, se lahko pojavijo naslednje težave:

Med nameščanjem programske opreme:

- namestitveni program tiskalnika HP ne more najti tiskalnika HP v omrežju. V sporočilu o napaki boste obveščeni, da namestitveni program ni zaznal nobenega tiskalnika v omrežju. Če želite to težavo preprečiti, med namestitvijo programske opreme tiskalnika HP začasno onemogočite požarni zid. Za navodila, kako onemogočiti požarni zid, preberite dokumentacijo prodajalca požarnega zidu.

Po namestitvi programske opreme:

- če se naslov IP tiskalnika HP spremeni, računalnik ne more komunicirati s tiskalnikom HP. Opravila tiskanja, optičnega branja, faksiranja prek računalnika in prenašanja slik ne bodo uspeli, stanje o izdelku pa bo označilo, da tiskalnik HP ni priklopljen. V domačem omrežnem okolju je običajno, da se naslov IP včasih spremeni. Če programska oprema požarnega zidu ni omogočena, se novi naslov pošlje v računalnik, ta pa omogoči nadaljnjo komunikacijo med računalnikom in tiskalnikom. Če želite preprečiti to težavo, onemogočite požarni zid, če pa ste napredni uporabnik in poznate povezovanje v omrežje, lahko namesto tega izberete uporabo statičnega naslova IP. Če želite izvedeti, kako nastavite statični naslov IP tiskalnika, pojdite na spletno mesto HP http://www.hp.com/support.
- če imate večnamensko napravo HP, za prenos datotek v računalnik ne morete uporabljati rež za pomnilniške kartice večnamenske naprave HP. Dostop do datotek na pomnilniški kartici s preslikanega omrežnega pogona ali programske opreme za prenos slik namreč ni mogoč.

Če želite več informacij o požarnih zidovih, obiščite spletno mesto HP.

Kako onemogočiti požarni zid programa Windows v sistemu Windows Vista:

1. Kliknite Start > Omrežje.
2. Z desno miškino tipko kliknite Omrežje in izberite Lastnosti.
3. V levem spodnjem kotu kliknite Požarni zid programa Windows.
4. Izberite "Vklopi/izklopi požarni zid programa Windows."
5. V pogovornem oknu Nadzor uporabniškega dostopa izberite "Nadaljuj".
6. Če želite onemogočiti požarni zid, izberite možnost "Izklopi" in kliknite "V redu." Požarni zid programa Windows je onemogočen.

Kako onemogočiti požarni zid internetne povezave (ICF) v sistemu Windows XP:

1. V spodnjem delu zaslona v opravilni vrstici kliknite Start, nato pa kliknite Nadzorna plošča.
2. Kliknite zvrst Omrežne in internetne povezave. (Če zvrst Omrežne in internetne povezave ni vidna, kliknite Preklopi v pogled zvrsti pod naslovom Nadzorna plošča na levi strani podokna Nadzorne plošče.)
3. Kliknite Omrežne povezave.
4. Z desno miškino tipko kliknite povezavo Povezava na klic, LAN ali Hitra internetna povezava, ki jo uporabljate za povezavo z internetom in nato v meniju kliknite Lastnosti.
5. Na kartici Dodatno v razdelku Požarni zid internetne povezave počistite izbor ali onemogočite možnost Zaščiti moj računalnik ali omrežje, nato pa kliknite V redu. Požarni zid sistema Windows XP je onemogočen.
6. Če želite nadaljevati z namestitvijo tiskalnika v čarovniku za namestitev, kliknite Naprej.
7. Če želite omogočiti Požarni zid internetne povezave, ko je tiskalnik nameščen, sledite zgornjim korakom do možnosti Zaščiti moj računalnik ali omrežje. Nato ponovno potrdite možnost Zaščiti moj računalnik ali omrežje.

Opomba: poskrbite, da boste znova omogočili požarni zid programa Windows po končani namestitvi.