### Промяна на TCP/IP настройките

Можете да укажете нови TCP/IP настройки (IPv4) за този принтер. Преди да промените каквито и да е настройки обаче, се консултирайте с вашия мрежов администратор.

Забележка: Помощната програма за инсталиране ще открие вашите системни настройки и ще предостави препоръчителните TCP/IP настройки (както за IPv4, така и за IPv6), но ако искате, можете да промените настройките на IPv4 (тази помощна програма може да се използва само за ръчно конфигуриране на настройките на IPv4). Назначените от вас стойности на параметри няма да се конфигурират на принтера, докато не завършите инсталирането.

· Ако принтерът не разполага с валидни TCP/IP настройки:
Въведете валиден IP адрес (IPv4) за принтера, валидна маска на подмрежата, както и валиден IP адрес за шлюза в съответните полета. Преди да назначите стойности, трябва да се консултирате с вашия мрежов администратор.

Щракнете върху Suggest Settings (Предложи настройки) за автоматично въвеждане на TCP/IP параметрите от помощната програма за инсталиране.

Използвайте квадратчето за отметка на името на порта по подразбиране (Windows NT, 2000 и XP). Отметнете това квадратче, за да използвате настройките на порта по подразбиране за принтера. Ако това квадратче не е отметнато, като следващ екран на съветника ще се покаже диалоговият прозорец Port Name (Име на порт).

ВНИМАНИЕ! Ако възнамерявате да свързвате принтера с други мрежи, предложените от помощната програма TCP/IP настройки може да не са подходящи за всички мрежи и това да доведе до възникване на конфликти с други устройства. Бъдете внимателни, когато свързвате принтера с други TCP/IP мрежи.

· Ако принтерът вече разполага с валидни TCP/IP настройки:
Текущите TCP/IP настройки ще се покажат.

ВНИМАНИЕ! Ако промените валидните TCP/IP настройки, може да попречите на достъпа на други потребители. Преди да промените валидни настройки, се консултирайте с вашия мрежов администратор.

Забележка: Ако TCP/IP параметрите са защитени с парола от софтуер за управление (като например HP Web Jetadmin), полетата за въвеждане ще са неактивни.

Използвайте квадратчето за отметка на името на порта по подразбиране (само за Windows NT, 2000 и XP). Отметнете това квадратче, за да използвате настройките на порта по подразбиране за принтера. Ако това квадратче не е отметнато, като следващ екран на съветника ще се покаже диалоговият прозорец Port Name (Име на порт).

#### За повече информация:

Терминологичен речник за печат в мрежа