### Aptikti spausdintuvai

Langas Aptikti spausdintuvai leis jums pasirinkti spausdintuvą, rastą vietiniame tinkle, arba suteiks jums papildomų galimybių įdiegiant tinklo, USB arba lygiagrečios jungties spausdintuvus.

- Įdiekite rastą tinklo spausdintuvą. Pasirinkite norimą spausdintuvą iš visų spausdintuvų (arba dugiafunkcių įrenginių), rastų tinkle, sąrašo ir spustelėkite Toliau. Spustelėkite Ieškoti vėl mygtuką, ir bus atlikta dar viena spausdintuvų paieška tinkle.
- Padėkite surasti mano spausdintuvą. Pasirinkite šią galimybę, jei jūsų norimo spausdintuvo nėra sąraše arba jei norite įdiegti spausdintuvą, kuris bus tiesiogiai prijungtas prie kompiuterio USB arba lygiagrečiosios jungties laidu. Tinklo spausdintuvams ši parinktis suteiks papildomų paieškos galimybių, tokių kaip spausdintuvo paieška pagal IP adresą.

Pastaba: norėdami įdiegti spausdintuvus, kurie nėra prijungti prie vietinio tinklo, žr. Spausdintuvų pridėjimas dideliuose IP tinkluose.

Spausdintuvai sąraše identifikuojami pagal šiuos laukus. Aparato adresas gali būti lengviausias būdas identifikuoti spausdintuvą:

Modelis | Identifikuoja spausdintuvo modelį (pavyzdžiui, HP LaserJet 5000 Series). Jei modelio nepavyksta identifikuoti, spausdintuvas yra išjungtas arba neprijungtas, rodoma Nežinomas. HP Jetdirect išoriniams spausdinimo serveriams, jei spausdintuvas yra prijungtas, tačiau negali būti identifikuojamas, rodoma ši informacija:

- Lygiagrečioji jungtis: Centronics spausdintuvas (braižytuvas)
- USB (vienkryptis): vienkryptis išorinis įrenginys
- USB (dvikryptis): dvikryptis išorinis įrenginys

Techninės įrangos adresas | (dar vadinamas stoties adresu arba MAC adresu). Vienareikšmiškai identifikuoja įrenginį vietiniame tinkle. HP spausdintuvams ir HP Jetdirect išoriniams spausdinimo serveriams, kurie turi keletą spausdintuvo jungtčių, gali būti pridėti jungčių numeriai (1 jungtis, 2 jungtis, 3 jungtis). Šis adresas yra sąraše, esančiame spausdinimo serverio konfigūracijos (testiniame) lape.
IP adresas | (Interneto protokolas) Vienareikšmiškai identifikuoja įrenginį TCP/IP tinkle ir yra priskiriamas tinklo administratoriaus. Tiek IPv4, tiek IPv6 adresai bus pateikti sąraše. Jei spausdintuvas turi keletą adresų, jis bus pateikiamas kiekvienam adresui atskirai, todėl galėsite pasirinkti, kurią sąsają naudoti.

Pastaba: kai įjungiamas HP Jetdirect spausdinimo serverio maitinimas ir jam per dvi minutes nėra suteikiamas galiojantis IP adresas, jam bus automatiškai priskirtas arba automatinis IP adresas (169.254.x.x) arba numatytasis IP adresas (192.0.0.192). HP rekomenduoja numatytąjį IP adresą pakeisti. Jei yra keletas spausdintuvų su tuo pačiu numatytuoju adresu, tinkamą spausdintuvą nustatysite pagal aparato adresą.

IP prieglobos pavadinimas | IP prieglobos pavadinimas yra patogus (arba lengvai identifikuojamas) vardas, kuris gali būti naudojamas vietoj spausdintuvo IPadreso. Jis gali būti naudojamas, kai tinklo vardų serveris buvo nustatytas priskirti prieglobos vardus juos atitinkantiems IP adresams. Jei prieglobos vardas buvo priskirtas ir sukonfigūruotas spausdintuvui, (pavyzdžiui, printer1.marketing.com), galite nurodydami prieglobos pavadinimą identifikuoti spausdintuvą.

Pastaba: jei laukelyje įvesti duomenys netelpa, o jūs norite matyti visą lauką, padidinkite laukelio plotį. Norėdami pakeisti dydį, užveskite rodyklę ant laukelio antraštės rėmelio, ir spustelėję praplėskite jį.

Kaip išspausdinti tinklo konfigūravimo puslapį, rasite su spausdintuvu pateikiamuose dokumentuose.

Jei pasirinktas spausdintuvas yra apsaugotas SNMP bendrijos vardu arba Jetdirect slaptažodžiu, jūsų paprašys įvesti bendrijos vardą arba slaptažodį.

#### Daugiau informacijos rasite

tinklo spausdinimo terminų žodyne