### Identifikacija tiskalnika

Če tiskalnika med namestitvijo v omrežju ni bilo mogoče zaznati, preverite naslednje:

- Preverite, ali je tiskalnik pravilno povezan in ali je vključen.
- Preverite, ali imate v računalniku omogočen požarni zid. Če je požarni zid v računalniku omogočen, lahko ta namestitvenemu programu preprečuje zaznavo tiskalnika. Preden nadaljujete, začasno onemogočite požarni zid v računalniku. Če je požarni zid (npr. ZoneAlarm©, BlackICE© itd.) omogočen, v dokumentaciji prodajalca požarnega zidu preberite navodila, kako onemogočiti požarni zid. HP zelo priporoča, da v računalnik namestite naslednje: (1) strojno opremo, ki zagotavlja zaščito požarnega zidu med internetom in računalnikom, npr. prehod, in (2) najnovejši program za zaznavanje virusov.

Več informacij o požarnih zidovih

Ko ste preverili zgoraj omenjeno, izberite eno od naslednjih možnosti za iskanje tiskalnika:

- izberite tiskalnik na seznamu zaznanih tiskalnikov. Izberete lahko s seznama tiskalnikov, zaznanih v lokalnem omrežju. Če kliknete Naprej, pripomoček poišče omrežne tiskalnike in jih prikaže na seznamu. Nato lahko s seznama izberete želeni tiskalnik.
- Tiskalnik določite po naslovu. Posamezni tiskalnik lahko najdete po naslovu. Če kliknete Naprej, morate identificirati tiskalnik po naslovu strojne opreme LAN, naslovu IP ali imenu gostitelja IP.
- Vnesite nastavitve tiskalnika, ki ga ni v omrežju. To možnost izberite, če nastavljate vrata tiskalnika, ki ni povezan z omrežjem. Če želite več informacij o tej možnosti, si oglejte dokumentacijo, ki je bila priložena tiskalniku.

#### Če želite več informacij, glejte:

Glosar izrazov omrežnega tiskanja