Hewlett-Packard LaserJet P2030 sorozat
Telepítési tudnivalók

1. kiadás, 2007. december

TARTALOM

I. BEVEZETÉS 2

A DOKUMENTUM RENDELTETÉSE 2

A SZOFTVER FELHASZNÁLÓI 3

A NYOMTATÁSI RENDSZER ÖSSZETEVŐI 3

Végfelhasználói szoftverösszetevők minimális telepítésnél, csak USB telepítés esetén 3

Végfelhasználói szoftverösszetevők szokásos telepítésnél 4

A készülék dokumentációja 4

Eltávolítás 5

II. A LEGFRISSEBB INFORMÁCIÓK 5

ISMERT PROBLÉMÁK ÉS MEGOLDÁSUK 5

Általános 5

A Windows frissítése 7

Más alkalmazások 7

MEGOLDOTT PROBLÉMÁK 8

III. TELEPÍTÉSI TUDNIVALÓK 8

° PROGRAM TELEPÍTÉSE WINDOWS 2000, XP 8 ÉS SERVER 2003 RENDSZERRE

A nyomtatási rendszer telepítése CD-ROM-ról 8

TELEPÍTÉS A NYOMTATÓ HOZZÁADÁSA SZOLGÁLTATÁSSAL 8

IPv6 NYOMTATÓ TELEPÍTÉSE. 8

PCL5e

XPS

ELTÁVOLÍTÓ 8

Az eltávolító elindítása 8

IV. TECHNIKAI SEGÍTSÉG 9

ÜGYFÉLTÁMOGATÁS 9

WEB 9

HP SZOFTVER ÉS TÁMOGATÁSI SZOLGÁLTATÁSOK – KIEGÉSZÍTŐ INFORMÁCIÓK 9

V. JOGI NYILATKOZAT 9

VÉDJEGYEK 9

GARANCIA ÉS SZERZŐI JOGOK 9

Garancia 9

Szerzői jogok 9

# I. BEVEZETÉS

## A DOKUMENTUM RENDELTETÉSE

Ez a dokumentum a telepítéshez kapcsolódó konkrét utasításokat és egyéb tudnivalókat tartalmaz, amelyekkel fontos megismerkednie a nyomtatási rendszer üzembe helyezése és használatba vétele előtt. A HP LaserJet P2030 sorozat szoftvere a következő operációs rendszereken használható:

· Windows NT 4.0 (csak PCL 5e)

· Windows 2000

· Windows XP (32 bit és 64 bit)

· Windows Server 2003 (32 bit és 64 bit)

· Windows Vista (32 bit és 64 bit)

Megjegyzés: A HP LaserJet P2030 sorozat szoftvere nem támogatja a következő operációs rendszereket: Windows 95, Windows 98, Windows ME és Windows Server 2000

A Macintosh operációs rendszer összetevőire és egyéb rendszerekre vonatkozó útmutatást a megfelelő telepítési megjegyzések, olvassel fájlok, illetve az adott rendszer egyéb termékinformációi tartalmazzák.

Ez a dokumentum konkrét telepítési, kompatibilitási és hibaelhárítási információkat tartalmaz. A nyomtató és az illesztőprogram funkcióiról a nyomtató felhasználói kézikönyvében, valamint az egyes szoftverösszetevők online súgójában talál további tájékoztatást.

## A SZOFTVER FELHASZNÁLÓI

A nyomtatási rendszer szoftverére a HP LaserJet P2030 sorozatú nyomtatók valamennyi felhasználójának szüksége van a készülék működtetéséhez.

## A NYOMTATÁSI RENDSZER ÖSSZETEVŐI

A CD-ROM-on az IBM-kompatibilis rendszerekhez szükséges és az Apple Macintosh (és azzal kompatibilis) rendszerekhez szükséges szoftver található meg. Az egyes illesztőprogramokról és szoftverösszetevőkről azok online súgójában talál további információt.

### Végfelhasználói szoftverösszetevők minimális telepítésnél, csak USB telepítés esetén

#### Illesztőprogramok

A illesztőprogram olyan szoftver, amely más szoftverprogramok számára hozzáférést biztosít a készülék funkcióihoz. Általában minden egyes készülékhez telepíteni kell illesztőprogramot. A készülékhez mellékelt, nyomtatási szoftvert tartalmazó CD-ROM-on a következő Windows-alapú illesztőprogramok találhatók:

· HP LaserJet P2030 sorozat állomásalapú nyomtató-illesztőprogram

A készülék néhány illesztőprogramját az internetről töltheti le. Ezek az illesztőprogramok a következők:

· HP LaserJet P2030 sorozat PLC5 UPD nyomtató-illesztőprogram

· HP LaserJet P2030 sorozat XPS nyomtató-illesztőprogram

#### Szoftverek

· Nincs

### Végfelhasználói szoftverösszetevők szokásos telepítésnél

#### Illesztőprogramok

A illesztőprogram olyan szoftver, amely más szoftverprogramok számára hozzáférést biztosít a készülék funkcióihoz. Általában minden egyes készülékhez telepíteni kell illesztőprogramot. A készülékhez mellékelt, nyomtatási szoftvert tartalmazó CD-ROM-on a következő Windows-alapú illesztőprogramok találhatók:

· HP LaserJet P2030 sorozat állomásalapú nyomtató-illesztőprogram

A készülék néhány illesztőprogramját az internetről töltheti le. Ezek az illesztőprogramok a következők:

· HP LaserJet P2030 sorozat PLC5 UPD nyomtató-illesztőprogram

· HP LaserJet P2030 sorozat XPS nyomtató-illesztőprogram

#### Szoftverek

· Felhasználói kézikönyv (Windows súgó formátumban)

· HP kiterjesztett lehetőségek

A Hewlett-Packard forgalmazói vagy más online források további illesztőprogramokat is kínálhatnak. A nyomtató-illesztőprogramok és egyéb HP szoftver beszerzési módjáról jelen dokumentum „Technikai segítség” című része, illetve a nyomtató felhasználói kézikönyve nyújt bővebb tájékoztatást.

#### Adobe Acrobat Reader

Az Acrobat Reader program legfrissebb verziója megtalálható az Adobe weboldalán: http://www.adobe.com.

### A készülék dokumentációja

A nyomtatási rendszer szoftverét tartalmazó CD-ROM-on az alábbi dokumentumok találhatók:

#### HP LaserJet P2030 sorozat

· Dokumentum: HP LaserJet P2030 sorozat felhasználói kézikönyve
Fájlnév: 2030UserGuide.pdf

Fájlnév: 2030UserGuide.chm
Elérési út: <CD-ROM meghajtó>:\<Nyelv>\MANUALS\2030UserGuide.pdf

Elérési út: <CD-ROM meghajtó>:\<Nyelv>\MANUALS\2030UserGuide.chm

· Dokumentum: HP LaserJet P2030 sorozat telepítési tudnivalók
Fájlnév: 2030SeriesInstallnotes.htm
Elérési út: <CD-ROM meghajtó>:\<Nyelv>\2030SeriesInstallnotes.htm

### Eltávolítás

A Windows HP nyomtatási rendszer összetevőit az eltávolító segédprogrammal eltávolíthatja el. Ehhez az „Eltávolító” című rész nyújt további útmutatást.

# II. A LEGFRISSEBB INFORMÁCIÓK

## ISMERT PROBLÉMÁK ÉS MEGOLDÁSUK

### Általános

· Egyes nagysebességű USB 2.0 kártyákhoz a gyártó aláíratlan állomásvezérlő-illesztőprogramot mellékel. Ha olyan USB 2.0 bővítőkártyát vásárolt, amelyhez aláíratlan illesztőprogram volt mellékelve, problémák adódhatnak az illesztőprogram telepítése közben, illetve a készülék és a HP-szoftver közötti kommunikáció során. Azt ajánljuk, hogy az USB-hardvereszközökkel mindig a Microsoft WHQL laboratóriumának tanúsításával rendelkező állomásvezérlő-illesztőprogramot használjon.

· A Plug and Play nyomtatási illesztőprogram-csomagok elérhetők az interneten, a következő URL-címen:

www.hp.com/support/LJP2030series

· A minimális rendszerkövetelményeknek éppen csak megfelelő rendszereken korlátozottak lehetnek a készülék szolgáltatásai. Sok kép vagy videofelvétel használata esetén csak az ajánlott rendszerkövetelményeknek megfelelő rendszer nyújt elfogadható teljesítményt és megbízhatóságot.

· A telepítés és az üzembe helyezés hibáinak elhárítása

Ha a rendszer nem ismeri fel a készüléket:

- Győződjön meg arról, hogy a kábel megfelel az USB 2.0 (nagysebességű) szabványnak.
- Ellenőrizze, hogy megfelelő-e a kábel csatlakoztatása. Húzza ki az USB-kábelt, nézze meg a kábel végét, majd igazítsa hozzá az USB-porton látható jelhez. Ügyeljen arra, hogy a csatlakozó ne legyen megfordítva. Dugja be az USB-kábel egyik végét ütközésig az USB-portba, a másik végét pedig a számítógép hátoldalán található portba.
- Ellenőrizze, hogy be van-e kapcsolva a periféria. Ha ki van kapcsolva egy periféria, nem ismeri fel a rendszer.
- Az USB-kábel nem lehet hosszabb 5 méternél.
- Ellenőrizze, hogy engedélyezve van-e az USB-port. Vannak számítógépek, amelyeken gyárilag le vannak tiltva az USB-portok.

· Thai nyelvű rendszerben egyes összetevők angol nyelvűek lehetnek.

### A Windows frissítése

· A HP javasolja, hogy távolítsa el a HP-eszközöket, mielőtt telepíti a Windows egy újabb (támogatott) verzióját. Ha például Windows 2000 rendszerről Windows XP rendszerre frissít, távolítsa el a HP-eszközöket a Programok telepítése/törlése szolgáltatással, és csak ezután telepítse az új operációs rendszert. Az operációs rendszer frissítésének befejeződése után telepítse újra a HP-eszközöket a legújabb szoftverek segítségével, amelyek az alábbi URL-címen találhatók:

www.hp.com/support/LJP2030series

### Más alkalmazások

· A Microsoft Wordpad program nem jeleníti meg az RTF-fájlokban található tömörített JPEG-fájlokat. Ezen fájlok megjelenítéséhez használjon más alkalmazást, például a Microsoft Word programot.

A HP LaserJet nyomtatási rendszerrel kapcsolatos ismert problémák aktuális listája megtalálható a HP LaserJet P2030 sorozatú készülék támogatási oldalán, a következő URL-címen:

www.hp.com/support/LJP2030series

## MEGOLDOTT PROBLÉMÁK

A HP LaserJet nyomtatási rendszerrel kapcsolatos megoldott problémák aktuális listája megtalálható a HP LaserJet P2030 sorozatú készülék támogatási oldalán, a következő URL-címen:

www.hp.com/support/LJP2030series

Kattintson a „Kibocsátási megjegyzések” vagy az „Olvassel fájl” hivatkozásra az operációs rendszer és az illesztőprogram használni kívánt verziójának megfelelő illesztőprogram-letöltő oldalon.

# III. TELEPÍTÉSI UTASÍTÁSOK

Ha Windows környezetben dolgozik, a CD-ROM-on található telepítőszoftver automatikusan megállapítja a használt operációs rendszer verzióját.

## PROGRAM TELEPÍTÉSE WINDOWS 2000, XP ÉS SERVER 2003 RENDSZERRE

MEGJEGYZÉS: A nyomtatási rendszer Windows 2000, Windows XP és Windows Vista operációs rendszeren csak rendszergazdai jogok birtokában telepíthető.

### A nyomtatási rendszer telepítése CD-ROM-ról

1. Ne csatlakoztassa az USB- vagy párhuzamos kábelt a számítógéphez.

2. Zárjon be minden programot.

3. Helyezze be a CD-ROM-ot.

4. Ha 30 másodpercen belül nem indul el a HP nyomtatási rendszer telepítőprogramja, akkor hajtsa végre az 5–7. lépést.

5. Kattintson a tálcán a Start gombra, majd a Futtatás parancsra.

6. Nyissa meg a CD-ROM-meghajtó gyökérkönyvtárát.

7. Jelölje ki a P2030EGSG.EXE fájlt, kattintson a Megnyitás, majd az OK gombra.

8. Kövesse az útmutatásokat.

## Telepítés a Nyomtató hozzáadása szolgáltatással

A HP LaserJet P2030 sorozat nyomtatói a Microsoft Nyomtató hozzáadása szolgáltatásával is telepíthetők, mely a Nyomtatók mappában található. A szolgáltatás másik neve Nyomtató hozzáadása varázsló. A varázsló útmutatásai kis mértékben eltérhetnek a Windows különböző verzióiban.

WinXP – Telepítés a varázslóval

1. Húzza ki a HP LaserJet P2030 sorozatú nyomtató csatlakozóját a számítógépből.

2. A Start menüben kattintson a Vezérlőpult, majd a Nyomtatók és faxok parancsra.

3. Kattintson a Nyomtató hozzáadása lehetőségre, majd a „Nyomtató hozzáadása – üdvözli a varázsló” képernyőn kattintson a Tovább gombra.

4. Kövesse a képernyőn megjelenő utasításokat.

5. Ha a program kérdezi, hogy a nyomtató helyi vagy hálózati nyomtató-e, válassza a Helyi nyomtató lehetőséget (ez az alapértelmezett). Törölje a jelölést a Plug and Play nyomtató automatikus észlelése és telepítése jelölőnégyzetből. Nyomja meg a Tovább gombot.

6a. Ha USB-kapcsolaton keresztül telepít, és korábban még nem telepített HP LaserJet P2030 sorozatú nyomtatót, nem fog telepített USB-portot találni. Ez teljesen természetes. Válassza az LPT1: lehetőséget, majd kattintson a Tovább gombra.

6b. Ha USB-kapcsolaton keresztül telepít, és korábban már telepítette és csatlakoztatta a HP LaserJet P2030 sorozatú nyomtatót, akkor rendelkezik telepített USB-porttal. Válassza ezt az USB-portot, majd kattintson a Tovább gombra.

Megjegyzés: A HP LaserJet P2030 sorozatú készüléket ugyanahhoz az USB-porthoz csatlakoztassa, amelyhez korábban csatlakozott.

7. Kattintson a „Saját lemez” gombra, és adja meg a HP LaserJet P2030 sorozat nyomtató-illesztőprogramjának telepítési helyét.

8. Ha több lehetőség jelenik meg, válassza ki az Ön nyomtatótípusát, majd kattintson a Tovább gombra.

9. Kövesse a képernyőn megjelenő utasításokat.

10. Ha a rendszer kéri, hogy csatlakoztassa a nyomtatót, dugja be és csatlakoztassa a HP LaserJet P2030 sorozatú nyomtatót a számítógéphez.

Megjegyzés: Ha a rendszer nem kéri a HP LaserJet P2030 sorozatú nyomtató csatlakoztatását ennél a lépésnél, akkor a nyomtatót a telepítés befejezése után dugja be és csatlakoztassa.

11. Kövesse a képernyőn megjelenő utasításokat a telepítés befejezéséig.

A telepítés befejezése után előfordulhat, hogy a nyomtató-illesztőprogram egy második példánya is a rendszerre kerül. Ha ez történik, az első példányt törölje. Ennek neve általában megegyezik a nyomtató típusának nevével. Az illesztőprogramok számának ellenőrzéséhez és az első példány törléséhez kövesse az alábbi lépéseket:

1. A Start menüben kattintson a Beállítások, majd a Nyomtatók parancsra.

2. Ha egyszerre a „HP LaserJet P2030 sorozat” és a „HP LaserJet P2030 sorozat (2. példány)” is látható, ne azt törölje, amelynek a nevében a „2. másolat” látható, hanem a „HP LaserJet P2030 sorozat” nevű nyomtatót"

Ezután a „HP LaserJet P2030 sorozat (2 példány)” nevű nyomtató-illesztőprogrammal tud nyomtatni.

## Nyomtatás a PCL5e illesztőprogrammal

A PCL5e nyomtató-illesztőprogram az interneten az alábbi URL-címen található:

www.hp.com/support/LJP2030series

A PCL5e nyomtató-illesztőprogram telepítéséhez használja a Nyomtató hozzáadása varázslót.

## Nyomtatás XPS használatával

Az XPS nyomtató-illesztőprogram a nyomtatóhoz kapott szoftver CD-n, valamint az interneten az alábbi URL-címen található:

www.hp.com/support/LJP2030series

Az XPS nyomtató-illesztőprogram telepítéséhez használja a Nyomtató hozzáadása varázslót.

## ELTÁVOLÍTÓ

A nyomtatási rendszer telepítése után a HP LaserJet P2030 sorozatú készülék programcsoportjának Eltávolítás ikonjával távolíthatja el a HP nyomtatási rendszer összetevőit.

### Az eltávolító elindítása

1. Kattintson a Start menü HP LaserJet P2030 sorozat programcsoportjában található HP LaserJet P2030 sorozat eltávolítása ikonra.

2. A nyomtatórendszer végigkalauzolja a nyomtatórendszer eltávolításának minden lépésén.

# IV. TECHNIKAI SEGÍTSÉG

Az alábbi szolgáltatások között vannak olyanok is, amelyek csak az Egyesült Államokban vehetők igénybe. A felsoroltakhoz hasonló szolgáltatások más országokban/térségekben is rendelkezésre állnak. Erről a készülék felhasználói kézikönyvéből vagy a HP hivatalos helyi forgalmazójától tájékozódhat.

## ÜGYFÉLTÁMOGATÁS

Erről a nyomtató felhasználói kézikönyvéből vagy a HP hivatalos helyi forgalmazójától tájékozódhat.

## WEB

Az online technikai támogatást a következő URL-címen veheti igénybe:
www.hp.com/support/LJP2030series

### HP SZOFTVER ÉS TÁMOGATÁSI SZOLGÁLTATÁSOK – KIEGÉSZÍTŐ INFORMÁCIÓK

A szoftver és a támogatási információk beszerzésének további lehetőségeiről (pl. nyomtatóillesztőprogram-elosztó központok, egyéb online szolgáltatások, faxszolgáltatások, egyéb online támogatás) a készülék felhasználói kézikönyve nyújt tájékoztatást.

# V. JOGI NYILATKOZAT

## VÉDJEGYEK

Az Adobe ®, az Acrobat ® és a PostScript® 3(TM) az Adobe Systems Incorporated védjegye.

A Microsoft®, a Windows®, a Windows NT® és a Windows® XP a Microsoft Corp. Egyesült Államokban bejegyzett védjegyei.

A UNIX® a The Open Group bejegyzett védjegye.

## GARANCIA ÉS SZERZŐI JOGOK

### Garancia

A garanciával és a támogatással kapcsolatos minden tudnivaló megtalálható az eszköz dokumentációjában.

### Szerzői jogok

© 2008 Copyright Hewlett-Packard Development Company, L.P.

Előzetes írásos engedély nélkül tilos az információk sokszorosítása, adaptációja vagy fordítása, kivéve a szerzői jogra vonatkozó jogszabályok által megengedett esetekben.

A jelen dokumentumban foglalt információ előzetes figyelmeztetés nélkül változhat.

A garancia kizárólag azon HP termékekre és szolgáltatásokra vonatkozik, amelyekre a vállalat kifejezetten garanciát vállalt. A jelen dokumentumban foglaltak semmiképpen sem tekinthetők további garanciavállalásnak. A HP nem felelős a dokumentum esetleges technikai és szerkesztési hibáiért, illetve hiányosságaiért.