### Patikrinti spausdintuvo prijungimą

Jei jungiate spausdintuvą belaidžiu ryšiu, patikrinkite, ar šviečia spausdintuvo belaidžio ryšio indikatorius (spausdintuvo belaidžio ryšio indikatorių surasti galėsite pasinaudodami su spausdintuvu pateiktais dokumentais). Paskui pasirinkite vieną iš parinkčių, pateikiamų toliau aprašytame lange.

Jei spausdintuvas prie tinklo prijungtas tinklo kabeliu, patikrinkite, ar šviečia tinklo jungties indikatorius spausdintuvo gale.

Jei ryšio indikatorius... | Tada...
--- | ---
Šviečia žaliai | Tada pasirinkite vieną iš parinkčių, pateikiamų toliau aprašytame lange. Norėdami rasti spausdintuvo aparato adresą (MAC adresą), IP adresą, arba įrenginio pavadinimą (IP prieglobos pavadinimą), išspausdinkite tinklo konfigūravimo puslapį. Kaip spausdinti tinklo konfigūravimo puslapį, rasite su spausdintuvu pateikiamuose dokumentuose.
Nedega |

- Patikrinkite, ar tinklo laidas gerai prijungtas ir prie spausdintuvo, ir prie belaidės prieigos taško (WAP) arba kompiuterio.
- Įsitikinkite, kad WAP yra įjungtas.
- Įsitikinkite, kad spausdintuvas yra įjungtas.
- Patikrinkite, ar kompiuteris yra prijungtas prie tinklo.

Jei patikrinote visus išvardytus įrenginius, vėl pasirinkite spausdintuvo paieškos būdą:

- Pasirinkite Ieškoti vėl, ir įdiegimo vedlys atliks dar vieną paiešką.
- Pasirinkite Nurodyti spausdintuvą pagal adresą , jei norite rankiniu būdu įvesti spausdintuvo aparato adresą (MAC adresą), IP adresą, arba įrenginio pavadinimą (IP prieglobos pavadinimą).
- Pasirinkite Įvesti nustatymus spausdintuvui, neprijungtam prie tinklo, jei konfigūruojate prievadą spausdintuvui, kuris nėra prijungtas prie tinklo. Daugiau informacijos apie šią galimybę rasite su spausdintuvu pateikiamuose dokumentuose.