### Vārdnīca

## A B C D E F G H I J K L M N O P Q R S T U V W X Y Z

## -A-

Apakštīkls
Tīkla daļa, kas koplieto vienu adreses komponentu. TCP/IP tīklos apakštīkli tiek definēti kā visas ierīces, kuru IP adresēm ir vienādi prefiksi. Piemēram, visas ierīces ar IP adresēm, kas sākas ar 100.100.100., varētu būt apakštīkla daļa. Tīklu sadalīšana apakštīklos var būt noderīga gan drošības, gan veiktspējas dēļ. IP tīkli tiek sadalīti, izmantojot apakštīkla masku.

Apakštīkla maska
Apakštīkla maska ir mehānisms, ar ko TCP/IP tīkls tiek sadalīts apakštīklos (ja tiek izmantota apakštīklošana). Apakštīklošana ļauj lielu tīklu izmantot efektīvāk. Apakštīkla maskas forma ir līdzīga IP adresei: n.n.n.n, kur n ir skaitlis no 0 līdz 255. Ja apakštīkla maska nav piešķirta, parasti tiek izmantota datoram piešķirtā apakštīkla maska.
Lietojot IP adresei, apakštīkla maska norāda IP adreses daļu, kas tiek izmantota tīkla/apakštīkla identificēšanai, un daļu, kas tiek izmantota atsevišķo resursdatoru mezglu identificēšanai.

Aparatūras adrese
Skatiet LAN aparatūras, MAC vai stacijas adrese

ARP
Adrešu atrises protokols (Address Resolution Protocol ARP). ARP ir TCP/IP protokols, ko izmanto, lai IP adresi pārvērstu fiziskā adresē (ko sauc par DLC adresi), piemēram, Ethernet adresē. Resursdators, kuram nepieciešama fiziska adrese, pārraida ARP pieprasījumu uz TCP/IP tīklu. Tīkla resursdators, kura IP adrese tiek pieprasīta, atbild ar savu fizisko aparatūras adresi.

Atbalsta prasības

- Sistēma:

- Operētājsistēma: Windows 95/98, Windows Me, Windows NT 4.0, Windows 2000 vai Windows XP sistēmas
  Microsoft tīkliem: jādarbojas Microsoft IP protokolam un klientu pakalpojumiem.

- Video displejs

- Ekrāna izšķirtspēja: vismaz VGA (640x480)
- Krāsas: vismaz 256

Piezīme. Printera meklēšanas laikā var rasties ievērojamas veiktspējas izmaiņas atkarībā no sistēmas ātruma un tīkla lieluma.

- Printeri

- Printeriem jābūt pievienotiem tīklam, izmantojot atbalstītu HP Jetdirect drukas serveri. Šobrīd atbalstīto HP Jetdirect drukas serveru un risinājumu sarakstu var atrast HP Web vietā (http://www.hp.com/go/support).
- Instalācijas utilītu var izmantot ar printeriem neatkarīgi no tā, vai tie ir vai nav HP printeri, ja vien printera draiveri ir saderīgi ar porta pārrauga programmatūru, ko izmanto šī utilīta, un atbalsta Microsoft printera instalācijas failu formātu (.INF).

- Koplietošana

- Šis vednis atbalsta printeru koplietošanu tikai sistēmās Windows XP, Windows NT 4.0 un Windows 2000.
- Servera pakalpojumam sistēmā jābūt iespējotam printeru koplietošanai.

Aukstā atiestatīšana
Pirms veicat auksto atiestatīšanu, ir ieteicams izdrukāt printera un Jetdirect drukas servera testa lappusi.
Lai atjaunotu HP Jetdirect ārējo drukas serveru rūpnīcas noklusējuma iestatījumus, atvienojiet barošanas vadu un pēc tam, to pievienojot atpakaļ, nospiediet pogu Test (Testēt). Uzgaidiet, kamēr drukas serveris atkārtoti inicializējas.
Lai atiestatītu HP Jetdirect iekšējos drukas serverus, veiciet printera (vai daudzfunkciju ierīces) auksto atiestatīšanu un pēc tam uzgaidiet, kamēr drukas serveris tiek atkārtoti inicializēts. (Lielākajai daļai HP LaserJet printeru modeļu laikā, kad ieslēdzat printeri, tā vadības panelī ir jānospiež poga Go (Aiziet). Lai uzzinātu, kā to izdarīt citiem printeriem, skatiet to rokasgrāmatas.)
UZMANĪBU! Atiestatot printeri, var tikt dzēsti visi printera iestatījumi.

Autentifikācija
Autentifikācija ir bezvadu tīkla drošības stratēģija. Tīklā, kurā tiek izmantota autentifikācija, ierīces izmanto koplietotu atslēgu kā paroli un sazinās tikai ar tām ierīcēm, kuras zina atslēgu. Atšķirībā no WEP autentifikācija nešifrē starp bezvadu ierīcēm pārsūtītos datus. Taču autentifikāciju var lietot apvienojumā ar WEP. Autentifikācijas atslēgas un WEP atslēgas var būt vienādas.

Dokumenta sākums

## -B-

Bezvadu piekļuves punkts (WAP)
Bezvadu piekļuves punkts (Wireless Access Point WAP) ir ierīce, caur kuru ierīces (piemēram, datori un printeri) bezvadu tīklā sazinās viena ar otru. WAP tiek saukts arī par "bāzes staciju".

Bezvadu profils
Bezvadu profils ir bezvadu tīkla iestatījumi, kas tiek lietoti noteiktam bezvadu tīklam. Piemēram, bezvadu LAN kartei var būt viens profils mājas tīklam un cits profils biroja tīklam. Instalējot ierīci tīklā, pārliecinieties, vai esat atlasījis pareizo profilu.

Bezvadu tīkls (infrastruktūra)
Bezvadu tīkls sastāv no ierīcēm, kuras tiek savienotas, izmantojot centralizētu bāzes staciju vai bezvadu piekļuves punktu (Wireless Access Point WAP), lai izmantotu komerciālos vai publiskos pakalpojumus.

Bezvadu tīkla centrmezgls
Skatiet Bezvadu piekļuves punkts (WAP).

BootP
Sāknēšanas protokols, kas tiek izmantots, lai no tīkla servera automātiski lejupielādētu IP adresi un citus TCP/IP parametrus. Kad printeris (vai daudzfunkciju ierīce) ir ieslēgts, HP Jetdirect drukas serveris pārraida sāknēšanas pieprasījumu. Ja BootP serveris ir pareizi uzstādīts, tas tīklā pārraida parametrus uz Jetdirect drukas serveri. Skatiet arī DHCP.

Dokumenta sākums

## -C-

CAB fails
Kabinetfails. CAB fails, kura paplašinājums ir .cab, ir fails, kas var saturēt vairākus saspiestus failus.

Dokumenta sākums

## -D-

DHCP
Dinamiskā resursdatora konfigurācijas protokols (Dynamic Host Configuration Protocol DHCP). Līdzīgi BootP tas automātiski lejupielādē IP adresi no tīkla servera. Taču DHCP serveris uztur to IP adrešu pūlu, kuras tas dinamiski piešķir pieprasošajām ierīcēm un tiek tikai aizdotas drukas serveriem. Nevar garantēt, ka ikreiz, izslēdzot un ieslēdzot printeri (vai daudzfunkciju ierīci), Jetdirect drukas serverim tiks piešķirta tā pati IP adrese, kaut arī DHCP serveris mēģinās to iegūt.

Draiveri
Skatiet Printera draiveris, PCL vai PostScript.

Drukas serveris
Skatiet HP Jetdirect drukas serveris.

Dokumenta sākums

## -E-

Ekspromta tīkls (no ierīces uz ierīci)
Tīkls no ierīces uz ierīci ietver divu vai vairāku bezvadu ierīču savienojumu, neizmantojot centralizētu bāzes staciju vai bezvadu piekļuves punktu (Wireless Access Point WAP).

Šādu savienojumu veiktspēja var mazināties, ja tīklam ir pievienotas sešas un vairāk ierīces.

Dokumenta sākums

## -F-

Dokumenta sākums

## -G-

Dokumenta sākums

## -H-

HP Jetdirect drukas serveris
HP Jetdirect drukas serveri ir Hewlett-Packard tīkla piederumi printeru pievienošanai tieši tīklam. Tiešie tīkla savienojumi ļauj mainīt atrašanās vietu un nodrošina maksimālu printera (vai daudzfunkciju ierīces) veiktspēju.
HP Jetdirect iekšējā printera servera kartes tiek lietotas HP printeros, kuriem ir ievades/izvades sloti. Dažus HP Jetdirect ārējos drukas serverus var lietot ar gandrīz visiem printeriem, kuriem ir paralēlais ports, taču citus HP Jetdirect drukas serverus var lietot ar gandrīz visiem printeriem, kuriem ir USB ports. Abu veidu drukas serveri atbalsta visas biežāk izmantotās tīkla topoloģijas un protokolus.

HP Jetdirect testa lappuses drukāšana
Lai drukātu HP Jetdirect testa lappusi, norādījumus skatiet HP Jetdirect aparatūras instalēšanas rokasgrāmatā. HP Jetdirect ārējiem drukas serveriem nospiediet un atlaidiet pogu Test (Testēt) uz drukas servera.

Dokumenta sākums

## -I-

INF fails
INF failā, kura paplašinājums ir .inf, ir iekļauta informācija par ierīci. Tas nodod instalēšanas programmai ierīces nosaukumu, kā arī informāciju par kopējamiem failiem un vietām, uz kurām tie jākopē.

IP adrese
Interneta protokola adrese. IP adrese unikāli identificē katru ierīci TCP/IP tīklā, un to parasti pārvalda tīkla administrators. Jaunākie HP Jetdirect drukas serveri atbalsta gan IPv4, gan IPv6 adreses.
Kad tiek ieslēgts Jetdirect drukas serveris, tas parasti mēģina sevi konfigurēt ar derīgu tīkla servera IP adresi. Ja nevar piešķirt derīgu IP adresi, automātiski tiek piešķirta noklusējuma adrese. Ja ar vienu un to pašu noklusējuma adresi tiek konfigurētas vairākas ierīces, pārbaudiet, vai LAN aparatūras (MAC) adrese ir identificējusi pareizo ierīci.

IP resursdatora nosaukums
IP resursdatora nosaukums ir viegli identificējams nosaukums, ko var izmantot printera IP adreses vietā. To var izmantot, kad tīklā ir uzstādīts nosaukumu serveris, lai kartētu resursdatoru nosaukumus uz to attiecīgajām IP adresēm. Ja resursdatora nosaukums ir piešķirts printerim un konfigurēts (piemēram, printer1.marketing.com), var norādīt resursdatora nosaukumu, lai identificētu printeri.

IPv4
IPv4 ir interneta protokola 4. versija. IPv4 adreses sastāv no 32 bitiem un ir norādīts ar punktiem atdalītā decimālā apzīmējumā, piemēram, 192.168.100.250. Ja tīkla serveris nav piešķīris derīgu IPv4 adresi, Jetdirect drukas serveris pats sev piešķirs lokālu/automātisku IP adresi (169.254.x.x) vai mantoto noklusējuma adresi (192.0.0.192) atkarībā no tīkla.

IPv6
IPv6 ir uzlabota interneta protokola versija, kas var aizvietot IPv4, kā arī var tikt izmantota kopā ar IPv4. IPv6 adreses ir 128 bitus garas, un to vērtības tiek noteiktas ar kolu atdalītā heksadecimālā notācijā, piemēram, 2001:0DB8:0000:0000:0000:0000:1428:57AB. Tādējādi IPv6 adreses noteiktu laiku var atbalstīt tīkliem pievienoto ierīču skaita pieaugumu. Atšķirībā no IPv4 drukas serverim var piešķirt vairākas IPv6 adreses. Noklusējuma lokālā IPv6 adrese tiek piešķirta automātiski, taču var piešķirt arī maršrutētāja, servera un manuālās IPv6 adreses.

Dokumenta sākums

## -J-

Jetdirect drukas serveris
Skatiet HP Jetdirect drukas serveris.

Jetdirect parole
Jetdirect paroli piešķir tīkla administrators, lai ierobežotu piekļuvi HP Jetdirect drukas servera konfigurācijas parametriem. Jetdirect paroles tiek piešķirtas, izmantojot tīkla pārvaldības lietojumprogrammu (piemēram, HP Web Jetadmin) vai citus rīkus.

Dokumenta sākums

## -K-

Klientservera drukāšana
Klientdatori nosūta drukas darbus uz speciāliem servera datoriem, kuri kontrolē katra printera (vai daudzfunkciju ierīces) izmantošanu.

Dokumenta sākums

## -L-

LAN aparatūras, MAC vai stacijas adrese
Aparatūras adrese, kas tiek saukta arī par multivides piekļuves vadīklas (Media Access Control MAC) vai stacijas adresi, ir saites līmeņa adrese, kas tīklā unikāli identificē katru mezglu vai ierīci. Kā noteikts tīkla standartos IEEE 802.3, tā sastāv no 12 ciparu heksadecimāla skaitļa (piemēram, 001083123ABC). Aparatūras adresi piešķir ierīces izplatītājs.
HP piešķir unikālu aparatūras adresi katram HP Jetdirect drukas serverim. HP Jetdirect drukas servera adresi var noteikt, izdrukājot HP Jetdirect testa lappusi. HP Jetdirect ārējiem drukas serveriem adrese ir norādīta arī uz drukas servera etiķetes.

Lokālais tīkls
Lokālais tīkls ir tīkls, kas netiek paplašināts ārpus maršrutētājiem vai vārtejām. Ja dators un printeris (vai daudzfunkciju ierīce) ir pievienoti lokālajam tīklam, tie ir pievienoti vienam un tam pašam tīkla kabeļa segmentam.

Dokumenta sākums

## -M-

Maršrutētājs
Papildinformāciju par bezvadu tīkliem skatiet Bezvadu piekļuves punkts (WAP).

Dokumenta sākums

## -N-

NDS
Novell direktoriju pakalpojumi (Novell Directory Services NDS). NDS ir relāciju datu bāze, kas loģiski organizē tīkla resursus kā objektus hierarhijas koka struktūrā. Ja jums ir nepieciešamās atļaujas, jūs varat piekļūt šiem tīkla resursiem neatkarīgi no to faktiskās atrašanās vietas. NDS tika izveidots, lai aizvietotu Novell saistījumu.

Noklusējuma vārteja
Skatiet Vārteja.

Nosaukumu serveris
Nosaukuma serveris ir tīkla dators, ko izmanto, lai kartētu (vai atrisinātu) resursdatoru nosaukumus (datoru vai drukas serveru nosaukumus) ar IP adresēm. Nosaukumu serveru piemēri ir domēnu nosaukumu sistēmas (Domain Name System DNS) serveris un Windows interneta nosaukumdošanas pakalpojums (Windows Internet Name Service WINS).

Nosaukumdošanas metodes (printerim)
Piešķirot nosaukumu printerim (vai daudzfunkciju ierīcei), ņemiet vērā šos norādījumus:

- Izmantojiet ne vairāk kā 31 rakstzīmi
- Izmantojiet lielos burtus no A līdz Z
- Izmantojiet mazos burtus no a līdz z
- Izmantojiet ciparus no 0 līdz 9
- Nav ieteicams izmantot ASCII vērtības, kas ir mazākas par 32 un lielākas par 127
- Neizmantojiet komatus (,)

Nosaukumdošanas metodes, koplietojuma nosaukums
Pamatojoties uz korporācijas Microsoft ieteikumiem, nosaukumi ir ierobežoti līdz 7 bitu ASCII (pirmajām 127) rakstzīmēm. Atstarpes nav atļautas. Ņemiet vērā šos norādījumus:

- Izmantojiet lielos burtus no A līdz Z
- Izmantojiet mazos burtus no a līdz z
- Izmantojiet ciparus no 0 līdz 9
- Ierobežotās speciālās rakstzīmes: $ % ' - _ @ ~ ` ! ( ) { } . ^ # & + , ; = [ ]

Dokumenta sākums

## -O-

Dokumenta sākums

## -P-

Paroles frāze
Rakstzīmju sērija, ko izmanto Wi-Fi aizsargātās pieejas (Wi-Fi Protected Access WPA) tīkla izveidei.

PCL printera draiveris
Vispārīgai drukāšanai. Vislabāk izmantojams teksta apstrādes, izklājlapu un prezentāciju lietojumprogrammām, piemēram, Word, Excel un PowerPoint.

PING
Utilīta PING (Packet Internet Groper). PING ir utilīta, ar kuru var noteikt, vai IP adresei var piekļūt. Tā darbojas, nosūtot paketi uz norādīto adresi un gaidot atbildi. Utilīta PING pārsvarā tiek lietota, lai veiktu interneta savienojumu traucējummeklēšanu. Personālajiem datoriem ir pieejamas dažādas bezmaksas un izplatāmprogrammatūras utilītas PING.

Porta nosaukums
Porta nosaukuma dialogs tiek parādīts tikai operētājsistēmās Windows NT un Windows 2000. Šis dialogs tiek parādīts tikai, ja dialogā Tīkla saziņas režīma iestatīšana nav atzīmēta opcija "Izmantot porta noklusējuma nosaukumu" un ja ir atlasīts IP saziņas režīms.

Var norādīt tīkla porta nosaukumu printerim, kas tiek instalēts. Porta nosaukums tiek lietots, lai identificētu portu printera rekvizītos.

Derīgi porta nosaukumi ir līdz 63 rakstzīmēm gari un var saturēt jebkuru rakstzīmi. Porta nosaukumam jūsu datorā jābūt unikālam. Porta nosaukums tiek rādīts kopsavilkuma ekrānā un testa lappusē.

PostScript printera draiveris
Specializētai drukāšanai. Piemērots datorizdevniecības un grafikas lietojumprogrammām, piemēram, Photoshop, PageMaker un FrameMaker.

Printera draiveris
Programma, kas vada printeri. Ikreiz, drukājot dokumentu, printera draiveris nodod printerim datus ar pareizajām vadīklas komandām. Lielākajā daļā jaunāko operētājsistēmu ir iekļauti biežāk izmantoto printeru tipu draiveri, taču tie ir jāinstalē, pirms var izmantot printeri. No printera ražotāja Web vietas var lejupielādēt atjauninātus draiverus. Skatiet PCL vai PostScript.

Printera nosaukums
Ievadiet printera nosaukumu, izmantojot atbilstošo printera nosaukumdošanas metodi. Šis nosaukums tiks izmantots, lai identificētu printera ikonu sistēmas mapē Printers (Printeri). Lai apskatītu mapi Printers (Printeri), sistēmas Windows darbvirsmā noklikšķiniet uz Start (Sākt), atlasiet Settings (Iestatījumi) un pēc tam noklikšķiniet uz Printers (Printeri).

Printera koplietošana
Koplietojot printeri, citi tīkla lietotāji var drukāt ar šo printeri, izmantojot šo datoru. Šī instalācijas utilīta printeru koplietošanu atbalsta tikai sistēmās Windows 2000 un Windows NT 4.0. Lai printeri varētu koplietot, sistēmā jābūt iespējotam serveru pakalpojumam. Jums jāatlasa kāda no šīm opcijām:

- Nav koplietots: ja nevēlaties, lai citi tīkla lietotāji varētu piekļūt printerim, izmantojot šo datoru, atlasiet šo opciju un uzstādiet datoru vienādranga drukāšanai.
- Koplietot kā:: atlasiet šo opciju, lai uzstādītu šo datoru kā klientaservera drukāšanas serveri. Tīkla klienti varēs sūtīt drukas darbus uz printeri, izmantojot šo datoru.

Dokumenta sākums

## -Q-

Dokumenta sākums

## -R-

Rūpnīcas noklusējuma iestatījumi, HP Jetdirect
Skatiet Aukstā atiestatīšana.

Dokumenta sākums

## -S-

Saziņas režīms
Saziņas režīms norāda tīkla tipu un protokolu (TCP/IP), kas tiks izmantots, lai drukātu ar šo printeri.

SNMP (vienkāršā tīkla pārvaldības protokola) kopības nosaukums
SNMP (Simple Network Management Protocol vienkāršais tīkla pārvaldības protokols) kopības nosaukums ir parole, kura jānodrošina, kad SNMP tiek izmantots, lai mainītu printera konfigurāciju. Ja atlasīto printeri (vai daudzfunkciju ierīci) aizsargā SNMP kopgrupas nosaukums vai Jetdirect parole, tiek rādīts aicinājums ievadīt kopības nosaukumu. Derīgs kopības nosaukums ir līdz 255 rakstzīmēm garš.
Piezīme. Aicinājums tiks rādīts tikai tad, ja nav piešķirts noklusējuma SNMP kopības nosaukums. SNMP kopības nosaukumu var piešķirt tīkla administrators, izmantojot pārvaldības lietojumprogrammu (piemēram, HP Web Jetadmin) vai citus rīkus.

Dokumenta sākums

## -T-

Tīkla nosaukums
Tīkla nosaukums ir reģistrjutīga burtu un ciparu rakstzīmju virkne, kas nodrošina pamata piekļuvi bezvadu tīklam. Tīkla nosaukums tiek saukts arī par pakalpojumu kopas identifikatoru jeb SSID (service set identifier).

Tīkls no ierīces uz ierīci (ekspromta)
Tīkls no ierīces uz ierīci ietver divu vai vairāku bezvadu ierīču savienojumu, neizmantojot centralizētu bāzes staciju vai bezvadu piekļuves punktu (Wireless Access Point WAP). Šāda veida tīklu veiktspēja var samazināties, ja tīklā ir vairāk nekā sešas ierīces.

Dokumenta sākums

## -U-

USB kabelis
Universālās seriālās kopnes (Universal Serial Bus USB) kabelis ir vispārizplatīts tiešā savienojuma kabelis.

Dokumenta sākums

## -V-

Vārteja
Vārteja ir maršrutētājs vai dators, kas savieno divus dažādus tīklus (piemēram, dažādus saziņas protokolus, datu formatējumu, struktūras vai arhitektūras). Ja tīkli ir sadalīti apakštīklos, vārtejas bieži tiek izmantotas, lai nodalītu vienu apakštīklu no cita un tādējādi kontrolētu tīkla trafiku.
TCP/IP tīklos katra tīkla ierīce parasti tiek konfigurēta ar tuvākās vārtejas IP adresi. Ja tīklā nav vārteju, tiek izmantota jūsu datora IP adrese.
Lai iegūtu papildinformāciju, skatiet Printeru pievienošana lielos IP tīklos.
Papildinformāciju par bezvadu tīkliem skatiet Bezvadu piekļuves punkts (WAP).

Vienādranga tīkls
SkatietTīkls no ierīces uz ierīci.

Dokumenta sākums

## -W-

WEP
Sākotnējais drošības standarts, ko izmanto Wi-Fi tīklos, lai kodētu bezvadu tīkla trafiku. WEP nodrošina drošību, šifrējot pa radioviļņiem pārraidītos datus no vienas bezvadu ierīces uz citu ierīci, pārveidojot tos nesaprotamus nepiederošiem pārtvērējiem. Ar printeri var sazināties tikai tās ierīces, kuras koplieto vienus un tos pašus WEP iestatījumus.

WEP atslēga
WEP atslēga jeb šifrēšanas atslēga ir burtciparu rakstzīmju vai heksadecimālu skaitļu virkne. Kad WEP atslēga ir izveidota, tā ir jāiegaumē un jānoglabā drošā vietā. Nozaudējot WEP atslēgu, to, iespējams, nevarēs atgūt. WEP atslēga ir 64 vai 128 bitus gara. Pirmie 24 atslēgas biti tiek nodrošināti automātiski. Veidojot WEP atslēgu, ir jāizveido atlikušie biti (40 biti 64 bitu atslēgai un 104 biti 128 bitu atslēgai).
Lai izveidotu WEP atslēgu, atkarībā no tā, vai WEP atslēga ir burtciparu vai heksadecimāla un no cik bitiem tā sastāv, ievadiet šādu informāciju:

Tips | Biti | Ievadāmā virkne...
burtciparu | 64 | Piecas burtciparu rakstzīmes
128 | Trīspadsmit burtciparu rakstzīmes
heksadecimāla | 64 | Desmit heksadecimālie cipari
128 | Divdesmit seši heksadecimālie cipari

WPA-Personal (Wi-Fi aizsargātā piekļuve)
Uzlabots Wi-Fi tīklu drošības standarts, kas nodrošina spēcīgu datu aizsardzību un tīkla piekļuves kontroli.

Dokumenta sākums

## -X-

Dokumenta sākums

## -Y-

Dokumenta sākums

## -Z-

Dokumenta sākums