### Skrivere som ble funnet

Via skjermbildet Skrivere som ble funnet, kan du velge en skriver som ble funnet i det lokale nettverket, eller få ytterligere installasjonsalternativer for installering av skrivere tilkoblet via nettverk, USB eller parallellkabel.

- Installer en tilgjengelig nettverksskriver. Velg ønsket skriver fra listen over alle skriverne (eller multifunksjonsenhetene) som ble funnet i det lokale nettverket, og klikk på Neste. Klikk på knappen Søk på nytt for å kjøre et nytt søk etter skrivere i nettverket.
- Hjelp meg å finne skriveren. Velg dette alternativet hvis nettverksskriveren du leter etter, ikke er oppført eller du ønsker å installere en skriver som skal kobles direkte til datamaskinen via en USB-kabel eller en parallellkabel. For nettverksskrivere vil dette alternativet medføre større søkemuligheter, som for eksempel å søke etter en skriver ved bruk av IP-adressen.

Merk: Hvis du vil installere skrivere som ikke ligger i det lokale nettverket, kan du se avsnittet Legge til skrivere i store IP-nettverk.

Skriverne på listen er identifisert etter følgende felt. Maskinvareadressen kan være den enkleste måten å identifisere skriveren:

Modell | Identifiserer skrivermodellen (for eksempel HP LaserJet 5000-serien). Ukjent vises hvis modellen ikke kunne identifiseres, skriveren er slått av eller det ikke er noen skriver tilkoblet. For de eksterne skriverserverne HP Jetdirect vises følgende hvis en skriver er tilkoblet men ikke kunne identifiseres:

- Parallell: Skriver/plotter fra Centronics
- USB (enveis): Enveis periferienhet
- USB (toveis): Toveis periferienhet

Maskinvareadresse | (også kalt stasjonsadresse eller MAC-adresse). Identifiserer en bestemt enhet i det lokale nettverket. For HP-skrivere og de eksterne skriverserverne HP Jetdirect som har flere skriverporter, kan man tilføye et portnummer (Port 1, Port 2, Port 3). Denne adressen er oppført på skriverserverens konfigurasjonsside (testside).
IP-adresse | (Internet Protocol) Identifiserer en bestemt enhet på et TCP/IP-nettverk og tilordnes av nettverksadministratoren. Både IPv4- og IPv6-adressene blir ført opp på listen. Hvis skriveren har flere adresser, vil den føres opp én gang for hver adresse slik at du kan velge hvilket grensesnitt som skal brukes.

Merk: Når en HP Jetdirect-skriverserver er slått på og ikke konfigureres med en gyldig IP-adresse innen to minutter, vil enten en Auto-IP-adresse (169.254.x.x) eller en standard-IP-adresse (192.0.0.192) automatisk bli tilordnet. HP anbefaler at standard-IP-adressen endres. Hvis flere skrivere har samme standardadresse, må du kontrollere maskinvareadressen for å finne riktig skriver.

IP-vertsnavn | Et IP-vertsnavn er et egendefinert (eller lett identifiserbart) navn som kan brukes i stedet for skriverens IP-adresse. Det kan brukes når en navneserver i nettverket er installert for å tilordne vertsnavn til de tilhørende IP-adressene. Hvis et vertsnavn er tilordnet og konfigurert for en skriver (for eksempel skriver1.marketing.com), kan du angi vertsnavnet for å identifisere skriveren.

Merk: Hvis teksten i et felt er trunkert og du ønsker å se hele feltet, endrer du feltbredden. Det gjør du ved å plassere markøren ved kanten av feltoverskriften, klikke og dra.

Hvis du vil vite hvordan du kan skrive ut en nettverkskonfigurasjonsside, kan du se i dokumentasjonen som fulgte med skriveren.

Hvis en valgt skriver er beskyttet av et SNMP Community Name eller Jetdirect-passord, vil du bli bedt om å oppgi passordet eller Community Name.

#### For mer informasjon:

Ordliste for nettverksutskrift